ODRŽANA KONFERENCIJA NA TEMU „JAČANјE KAPACITETA RUKOVODILACA U DRŽAVNOJ UPRAVI - PRAKSA I IZAZOVI“\nSlužba za upravlјanje kadrovima u saradnji sa nemačkom Fondacijom Hans Zajdel, a u sklopu obeležavanja desetogodišnjice uspešne saradnje, u četvrtak 23. marta u hotelu „Zira“ u Beogradu, organizovala je konferenciju pod nazivom „Jačanje kapaciteta rukovodilaca u državnoj upravi - praksa i izazovi“.\nUvažene zvanice, visoke predstavnike brojnih organa državne uprave, profesore univerziteta i stručnjake u oblasti upravlјanja lјudskim resursima, u uvodnom govoru pozdravili su direktor Službe za upravlјanje kadrovima dr Danilo Rončević, pomoćnik ministra državne uprave i lokalne samouprave Dražen Maravić i zamenica direktora kancelarije Hans Zajdel Fondacije u Beogradu Dagmar Konstantinović.\nKonferencija je organizovana sa cilјem informisanja prisutnih o modernim konceptima stručnog usavršavanja i razvoja kompetencija rukovodilaca, kao i o prednostima i izazovima postojeće prakse u ovoj oblasti, u kontekstu reforme javne uprave. Takođe, predstavlјena je uloga rukovodilaca u strateškom upravlјanju, dosadašnje i trenutne aktivnosti u pogledu razvoja kompetencija rukovodilaca, moderni instrumenti razvoja koje Služba u svom radu primenjuje, kao i novi programi stručnog usavršavanja za tri nivoa rukovodilaca u državnoj upravi za 2017. godinu.\nPristup temi jednako je bio potkreplјen aktuelnim naučnim saznanjima, kao i praktičnim iskustvima u oblasti jačanja kapaciteta rukovodilaca. Izlagači su bili predstavnici Službe za upravlјanje kadrovima, profesori univerziteta i stručnjaci u oblasti upravlјanja lјudskim resursima, kao i predstavnici drugih organa državne uprave i partnerskih institucija iz Ministarstva odbrane, Ministarstva unutrašnjih poslova, Kancelarije za evropske integracije i Kancelarije za saradnju sa civilnim društvom.\nSledeća konferencija na srodnu temu, koja će se osvrnuti i na praksu i iskustva u ovoj oblasti partnerskih institucija iz državnih uprava zemalјa regiona, planirana je za kraj maja 2017.


Privrednici očekuju da novi zakon uvede red na tržištu – Mladi Nikšića\nPrivrednici očekuju da novi zakon uvede red na tržištu\nIzmjene Zakona o privrednim društvima najviše će uticati na organizaciju poslovanja preduzeća u smislu veće administracije, transparentnosti i odgovornosti za poslovanje, smatraju u Privrednoj komori (PKCG).\nKako je rečeno Dnevnim novinama u ovoj instituciji, novine Nacrta zakona o privrednim društvima u dijelu većih administrativnih obaveza mogu predstavljati ograničenje u poslovanju posebno za male privredne subjekte koji nemaju razvijene administrativne kapacitete.\n“U tom smislu tokom daljeg rada u pripremi ovog zakona potrebno je naći adekvatan balans između obaveza koje proističu iz zakona i realnih mogućnosti malih preduzeća kako bi se izbjegli dodatni troškovi”, ocijenili su u PKCG, ukazujući da su učestvovali u pripremi novog zakonskog rješenja, te da su generalno njime zadovoljni.\nViši stepen odgovornosti\nOni su istakli da privrednici očekuju da će novi zakon donijeti više reda u obavljanju privredne djelatnosti na crnogorskom tržištu, na način što će se izbjeći pojave da faktički isti privredni subjekt posluje pod više različitih imena, u cilju izbjegavanja poštovanja obaveza.\nImplementacija ovog zakonskog akta, kako smatraju u PKCG, dovešće do eliminisanja nelojalne konkurencije koja ne posluje u skladu sa propisima, jer će privredni subjekti morati da usklade svoja interna akta i organizaciju poslovanja sa odredbama novog zakona.\n“Velika privredna društva, koja su taj status stekla po osnovu zakona o računodstvu i reviziji, imaće obavezu da formiraju organe upravljanja i organizuju poslovanje kao akcionarska društva iako su registrovani u drugom obliku”, kažu u PKCG i dodaju da je sve izmjene neophodno evidentirati u Centralnom registru privrednih subjekata.\nPrimjenom novog Zakona o privrednim društvima doći će do dvodomnog sistema organizacije uprave, kojim će se preciznije definisati odgovornost direktora, prije svega kompanija. Time će se, kako ističu, postići viši stepen odgovornosti, ali i definisati mogućnosti za sankcionisanje zloupotreba.\n“Značajnu novinu predstavlja i imenovanje nezavisnih direktora u odborima kompanija, što će svakako promijeniti način i organizaciju rada odbora koji obavljaju upravljačke funkcije u kompanijama”, kažu u PKCG.\nUključene preporuke EU\nJedna od novina koje donosi novi zakon je da će velika privredna društva imati strukturu upravljanja kao akcionarska društva, kao i to da upotreba pečata više neće biti obavezna.\nDodatna vrijednost zakona, kako smatraju u PKCG, jesu i uvrštene preporuke EU koje nisu obavezujuće, ali mogu znatno poboljšati zakon.\nNacrtom zakona ortačka društva postaju privredna društva, što do sada nije bio slučaj.\n“Ova forma društva lica praktično se izjednačava sa društvom sa ograničenom odgovornošću, što će svakako uticati na opredjeljenje prilikom izbora oblika organizovanja novih subjekata”, smatraju u PKCG.\nJoš važeći Zakon o privrednim društvima, kako kažu, redovno je usaglašavan s većinom ključnih promjena u privrednom pravu Evropske unije.\n“Ipak, kako zbog nekih koncepcijskih neprilagođenosti, tako i zbog pravno-tehničke sistematike značajno opterećene brojnim izmjenama i dopunama, stav većine stručnjaka u ovoj oblasti bio je da je podnormiran i da je neophodno donijeti novi i sveobuhvatan Zakon o privrednim društvima što je i urađeno”, zaključuju u PKCG.\nBez novih mjera štednje


Grad Novi Pazar - Pažljivko i Stevica predstavom za najmlađe promovišu saobraćajna pravila\nPažljivko i Stevica predstavom za najmlađe promovišu saobraćajna pravila\nGrad Novi Pazar i Agencija za bezbednost saobraćaja Republike Srbije koordinatori su akcije o bezbednosti dece u saobraćaju, u okviru koje je, za sve učenike prvog razreda pripremljena pozorišna predstava „Pažljivko“. Predstava će imati tri prikazivanja a prema rečima Radivoja Trifunovića, stručnog saradnika za edukaciju pri Agenciji za bezbednost saobraćaja, cilj akcije je da se najmlađi školarci osposobe za samostalno učešće u saobraćaju.\n„Prepoznali smo decu kao najbezbedniju kategoriju učesnika u saobraćaju, sa kojima puno treba raditi na planu edukacije, kako bi naučili da se zarad svoje sigurnosti, pravilno ponašaju u saobraćaju. Predstava je u saradnji sa lokalnom samoupravom predviđena u okviru saobraćajno obrazovnog časa, a u okviru kampanje „Pažljivko“, rekao je Trifunović.\nReč je o predstavi koja pruža mogućnost interaktivnog učešća najmlađih, da bi kroz primere shvatili koji su nebezbedni oblici ponašanja u saobraćaju. Glavni likovi u predstavi, Stevica i Pažljivko kroz konkretne situacije tokom predstave postaju prijatelji đaka prvaka kojima na zanimljiv način prenose osnovna znanja o saobraćaju.\nPredsednik Saveza za bezbednost saobraćaja Mirsad Jusufović ističe da je predstava „Pažljivko“ nastavak aktivnosti planiranih u okviru ovogodišnje kampanje o saobraćajnim pravilima za najmlađe.\n„Poklonili smo najmlađim osnovcima priručnike i fluorescentne višenamenske torbe sa željom da budu još vidljiviji dok se kreću ulicom. Savet za bezbednost saobraćaja grada Novog Pazara radi na edukaciji dece, ne samo osnovaca već i srednjoškolaca, kako bi smo kod učenika izgradili svest o neophodnosti poštovanja pravila i oprezu koji je neophodan svim učesnicima u saobraćaju“, istakao je Jusufović.\nMirsad Jusufović apeluje na roditelje, nastavnike i vozače da vode računa o bezbednosti najmlađih pri njihovom učešću u saobraćaju i podseća da ovogodišnja kampanja nije prva ovakve vrste koja se sprovodi u Novom Pazaru.


RTCG - Radio Televizija Crne Gore - Nacionalni javni servis :: Arsenal :: Dostojno ćemo predstavljati Crnu Goru / print=true\nBOŠKOVIĆ SA IZASLANICIMA 27. 07. 2018. 17:17 >> 17:02 1\nBOŠKOVIĆ SA IZASLANICIMA\nDostojno ćemo predstavljati Crnu Goru\nDostojno ćemo predstavljati Crnu Goru i predano raditi na intenziviranju saradnje sa zemljama članicama, poručili su novoimenovani izaslanici odbrane Crne Gore tokom razgovora sa ministrom odbrane Predragom Boškovićem.\nBošković se danas sastao sa novoimenovanm izaslanicima odbrane Crne Gore u Sjedinjenim Almeričkim Državama, brigadnim generalom Ilijom Dakovićem, u Ujedinjenom Kraljevstvu Velike Britanije i Sjeverne Irske, kapetanom bojnog broda Darkom Vukovićem i u SR Njemačkoj, potpukovnikom Esmerom Gašaninom.\nKako je saopšteno iz tog vladinog resora, Bošković je poželio novoimenovanim izaslanicima uspjeh u obavljanju novih dužnosti, i zahvalio im se na predanom radu tokom vršenja dosadašnjih funkcija.\n"Apostrofirajući značaj uloge izaslanika odbrane, kao reprezenata Ministarstva odbrane i Vojske Crne Gore u inostranstvu, Bošković je izrazio nadu da će novoimenovani izaslanici dodatno unaprijediti postojeće bilateralne odnose, i razvijati nove projekte u oblasti odbrane", navodi se u saopštenju.\nRazgovarajući o prioritetnim zadacima koji ih očekuju na novim dužnostima, kako je saopšteno, naglašena je i puna podrška Ministarstva odbrane u cilju jačanja bilateralne odbrambene saradnje sa stranim partnerima i saveznicima.\n"Izaslanici odbrane su istakli da će dostojno predstavljati Crnu Goru i predano raditi na intenziviranju saradnje sa zemljama članicama, kao i sa partnerskim zemljama", navodi se u saopštenju.\nOni su se saglasili da Crna Gora, kao nova NATO članica mora težiti uspostavljanju tijesnih veza i dobre saradnje sa saveznicima, u cilju dostizanja standarda NATO-a, te pune integracije Vojske Crne Gore u strukture Alijanse.\n"Bošković je zaključio da se ciljevi Alijanse mogu postići jedino udruženim snagama i intenzivnom saradnjom zemalja članica, te istakao da će Ministarstvo odbrane nastaviti da baštini dobru saradnju sa stranim partnerima", zaključuje se u saopštenju.


Odštete - Blic Online\nBosna i Hercegovina ove godine mora platiti nekoliko miliona KM na ime odštete građanima, jer nisu ispoštovane izvršne presude sudova u BiH.\nČERUPANJE VOJSKE Samo od isplaćenih odšteta mogli smo da kupio 30 "migova"\nMinistarstvo odbrane je isplatilo po osnovu raznih sudskih sporova skoro 25 milijardi dinara odštete u proteklih 15 godina.\nKatolička crkva isplatila milione žrtvama pedofilije\nAmerička Katolička crkva ipslatila je 120 miliona dolara za obeštećenje žrtava seksualnog zlostavljanja.\nUbistvo u kasarni "jeftinije" od zatvora za generala\nVisinu odštete za nezakonita hapšenja, preživljenu torturu u zatvorima ili smrt tokom služenja vojnog roka određuju jasni kriterijumi, ali ne važe za sve. Kad se umesto struke umeša politika, onda su i odšetete za ubistvo niže nego za nečije hapšenje.\nKoliko košta dan na Golom otoku?\nStanka Pušeljić, nije dočekala da joj država isplati odštetu za 14 meseci zatočeništva u zloglasnom zatvoru na Golom otoku. Umrla je u junu ove godine u devedesetoj godini, neposredno pošto je po drugi put otkazano ročište na kome je trebalo da se donese odluka o isplati odštete za sve dana zarobljeništva na Golom otoku.\nOsiguravajuće kuće isplatile su 67 miliona funti (80 miliona evra) odštete za nestali putnički avion malezijske kompanije “Malezijan erlajns”, iako misterija i dalje okružuje sudbinu 239 putnika i članova posade iz Boinga 777 koji se izgubio sa radara pre 16 dana, piše danas Dejli mejl.\nUjede pasa naplate odmah, a prelome na sudu\nKragujevac - Ove godine Skupština grada je iz budžeta samo za ujede pasa građanima odmah isplatila, bez suđenja, 2,7 miliona dinara. Ostali koji su se povredili na ulici, okliznuli na ledu, upadali u šahte prinuđeni su da svoja prava traže preko suda.\nTužilaštvo ispituje odštete zbog ujeda pasa\nNegotin - Broj Negotinaca koji su prijavili ujede pasa prepolovljen je od kako je pooštrena procedura pregleda i zbrinjavanja pacijenata sa takvim ujedima. Nova procedura propisana je nakon sumnje opštinskih vlasti da je bilo zloupotrebe prilikom naplate odštete zbog ujeda pasa lutalica. Za poslednje dve i po godine građanima je isplaćeno 17 miliona dinara zbog ujeda, a pošto su odštetu naplaćivale i čitave porodice, iz opštine je tužilaštvu podneta prijava za proveru naplate odštete.


Konferencija u Bahreinu: Mir ključan za uspjeh američkog plana za Bliski istok - Vijesti.me\nPANELISTI UPOZORILI NA PREPREKE\nKonferencija u Bahreinu: Mir ključan za uspjeh američkog plana za Bliski istok\nAdministracija predsjednika SAD odbija da podrži rješenje sukoba Izraela i Palestinaca po modelu dvije države Edit\nSa konferencije (Foto: Reuters)\nAgencija BETA 26. jun 2019, 12:35\nŠefovi međunarodnih finansijskih organizacija i globalni investitori ocijenili su danas da su stabilnost i bezbjednost od ključnog značaja za ekonomski plan SAD koji se u potpunosti fokusira na infrastrukturu i privredni razvoj na palestinskim teritorijama i palestinskih izbjeglica, a ne bavi se političkim aspektima značajnim za rješavanje decenijskog sukoba Izraela i Palestinaca.\nI mada su podržali američku inicijativu o ulaganju 50 milijardi dolara tokom jedne decenije u tu svrhu, panelisti na konferenciji u Bahreinu, organizavanoj u cilju da se podrži taj ambiciozni plan, upozorili su na prepreke bez dobrog upravljanja, vladavine prava i realnih izgleda za trajan mir.\nPalestinci su već odbacili taj predlog jer ne uključuje njihove političke zahtjeve, okončanje izraelske okupacije i osnivanje nezavisne države.\nIako toga nema u dokumentu i administracija predsjednika SAD Donalda Trampa odbija da podrži rješenje sukoba po modelu dvije države, koje je dugo smatrano jednim održivim putem do mira, panelisti su aludirali na "Palestinu", "državu" i "nacionalnu državu".\nTih riječi nije bilo u izjavama američkih zvaničnika o rješenju sukoba otkako je Tramp postao predsjednik 2017. godine i počeo da uskraćuje pomoć i političku podršku Palestincima, držeći stranu Izraelu, kako su ocijenili kritičari.\nGeneralna direktorka Međunarodnog monetarnog fonda Kristin Lagard sugerisala je da mir nedostaje u predlogu.\nOna je ocijenila da Palestinci imaju veliki ekonomski potencijal koji se samo može ispuniti ozbiljnim reformama i zaštitom za investitore uz ozbiljne antikorupcijske napore.\nPredlog visokog savjetnika predsjednika SAD Džareda Kušnera "Mir za prosperitet" uveliko se oslanja na investicije privatnog sektora u Zapadnu obalu, pojas Gaze, te Egipat, Jordan i Liban, gdje se predviđa stvaranje miliona novih poslova.\nU planu se predviđa i smanjenje palestinske nezaposlenosti, udvostručavanje palestinskog bruto domaćeg proizvoda i smanjenje palestinske stope siromaštva za 50 procenata kroz projekte u zdravstvenoj zaštiti, obrazovanju, energiji, vodi, turizmu, transportu i poljoprivrednim oblastima, ali se navodi da uspjeh zavisi o sklapanja izraelsko-palestinskog mirovnog sporazuma.\n"Stabilnost i bezbjednost su ključni za investicije u svakoj zemlji u koju idemo. Stvari ne moraju biti perfektne, ali moramo imati minimalni nivo", rekao je predsjednik turske investicione firme "Summa" Selim Bora.\nDrugi učesnici su ocijenili da plan ne može uspjeti ako Palestinci nemaju prava i dostojanstvo u sopstvenoj državi.\nNa dvodnevnom skupu na kome se predstavlja prvi, ekonomski dio dugo očekivanog Trampovog plana za izraelsko-palestinski mir nema zvaničnih predstavnika ni Izraela ni Palestinaca, i mnoge arapske zemlje su poslale zvaničnike nižeg ranga, što se smatra znakom da sumnjaju u plan.\nStotine Palestinaca je u utorak protestovalo protiv plana, iako je Kušner apelovao da ga razmotre.


Za Srbiju "Otvoreni Balkan" bolje rješenje od evrointegracija\nZa Srbiju je inicijativa "Otvoreni Balkan" bolje rješenje od evrointegracija, jer ne bi morala da se odrekne svojih veza sa Rusijom i Kinom, ocjenjuje politički analitičar Dragomir Anđelković i poručuje da je za budućnost tog projekta ključno priključivanje Crne Gore, Bosne i Hercegovine i "entiteta Kosovo".\nAnđelković navodi za Tanjug da "Otvoreni Balkan", kao iznuđeno rješenje zbog zastoja u evrointegracijama, našoj zemlji pruža mogućnost da se poveže sa regionom, maksimalno sarađuje sa Evropskom unijom, ali i zadrži svoje strateške privredne i geopolitičke partnere sa istoka.\n- Ključno je da li će pristupiti države iz regiona. Ako pristupe Crna Gora, Bosna i Hercegovina i "entitet Kosovo", mislim da je stvar zaokružena i da će zaživjeti. Ako ne pristupe, to je polovično rješenje - kaže on.\nAnđelković objašnjava da zapadne zemlje, iako diretno ne mogu da se pridruže "Otvorenom Balkanu", kroz tu inicijativu mogu ne samo da kompenzuju evrointegracije, već, dodaje, naprave iskorak u spoljnoj politici.\n- Članice EU ne mogu integralno da budu povezane, mogu da imaju specijalne aranžmane i da budu dodatni mostovi sa EU, kao što mogu takvi aranžmani da se grade i sa vanevropskim zemljama od Turske pa do Kine, naravno, prije svega, i sa Rusijom - kaže Anđelković.\nBalkanske zemlje će kroz ekonomsko povezivanje, tvrdi on, postići i bolje međudržavne odnose, o čemu, kako kaže, svjedoče i pomirljive poruke lidera Albanije, Sjeverne Makedonije i Srbije sa samita u Tirani.\n- Možemo da imamo privredu korist, ali i društvenu i nacionalnu. U okviru te inicijative svi Srbi mogu da se povežu, svi albanci, svi muslimani... ukratko, da realizujemo i svoje nacionalne aspiracije na racionalan način, a i da prosperiramo - smatra Anđelković.\nNajgori dio pandemije - Gejts: Mogli bismo ući u najgori dio pandemije\tTežak udarac Milanoviću: Vijeće srpske nacionalne manjine povuklo poziv upućen Zoranu Milanoviću da sudjeluje na obilježavanju oslobođenja...


Fabrika cementa Lukavac, članica ugledne austrijske ABAG grupe, 6. oktobra, 2021. u hotelu Hills Sarajevo organizuje međunarodnu konferenciju „Zelena energija iz otpada uz smanjenje CO₂“\nSrpske destilerije na sajmu u Puli\n27.03.2019. / 11:32\nBEOGRAD – Na prvoj međunarodnoj konferenciji i izložbi o rakiji u Puli od danas do subote, 30. marta, nastupiće i osam proizvođača rakije iz Srbije, najavljeno je danas iz Privredne komore Srbije.\n16. PROPR konferencija: Povezivanje u pokretu\n03.07.2017. / 14:35\nZAGREB, Vodeća međunarodna konferencija za komunikacijski menadžment PROPR sljedeće godine održaće se od 11.-14. aprila na Zlatiboru u Republici Srbiji.\nMeđunarodna konferencija o organskoj proizvodnji u BiH sutra u Sarajevu\n08.11.2016. / 10:40\nSARAJEVO, Savez udruženja organskih proizvođača FBiH – Organsko FBiH organizovaće 9. novembra u Sarajevu međunarodnu konferenciju “Stanje i perspektive organske proizvodnje u BiH”, povodom desete godine promocije “Dana organske proizvodnje” te značaja donošenja zakona za organsku proizvodnju.\nMeđunarodna konferencija o ekonomskom razvoju\n04.12.2015. / 11:42\nSARAJEVO, U Sarajevu će 7. i 8. decembra biti održana “Međunarodna konferencija za investicije i ekonomski razvoj u BiH i regiji”, u organizaciji Saveza nevladinih organizacija “Savez za podršku ekonomskog i socijalnog razvoja Horizont 2024”.\nU Beogradu skup o mineralnim resursima kao snazi razvoja Srbije\n17.11.2014. / 7:10\nBEOGRAD, Međunarodna konferencija o mineralnim resursima u Srbiji, pod nazivom “Pokretačka snaga privrednog razvoja”, biće održana danas u hotelu Metropol u Beogradu.\nU četvrtak međunarodna konferencija o životu u evrozoni\n20.11.2012. / 16:52\nSARAJEVO, Predsjedavajući Savjeta ministara BiH Vjekoslav Bevanda otvoriće u četvrtak, 22. novembra, u Sarajevu međunarodnu konferenciju “Život u susjedstvu u evrozoni”, saopšteno je iz Centralne banke BiH.\nIduće sedmice Međunarodna konferencija “Energetski dani”\n19.10.2012. / 9:36\nPRIJEDOR, Međunarodna konferencija “Energetski dani Prijedor 2012” biće održani 23. i 24. oktobra u Prijedoru u organizaciji ovog grada, kao člana inicijative “Sporazum gradonačelnika” koji predviđa smanjenje emisije štetnih gasova za 20 odsto do 2020. godine, najavljeno je iz Agencije\n11.10.2012. / 9:07\nBEOGRAD, Međunarodna konferencija o prehrambenoj industriji 3rd FMCG&Retail Arena 2012, na kojoj će poslovni lideri razgovarati o stanju u poljoprivredi, uticaju agrobiznis sektora na ekonomiju Srbije, Hrvatske i regiona, najboljim načinima za prevazilaženje krize i inicijativama za ublažavanje njenog negativnog\nŽene u nepovoljnijem položaju u odnosu na muškarce\n18.07.2012. / 7:20\nRIM, Žene se još nalaze u nepovoljnijem položaju u odnosu na muškarce kada je riječ o ekonomskoj jednakosti i političkoj moći, iako je napravljen značajan napredak u mnogim oblastima kao što su obrazovanje, zdravstvena zaštita i zapošljavanje, zaključak je međunarodne\nBožić: Pomak zbog veće primarne emisije obveznica\n06.06.2012. / 13:09\nBANJALUKA, Direktor Banjalučke berze Milan Božić izjavio je danas da je u primarnoj emisiji kapitala registrovan određeni napredak zbog velikog broja primarne emisije obveznica putem berze.\nKozarić: Bankarski sektor BiH zadržao likvidnost\n06.06.2012. / 12:54\nBANJALUKA, Guverner Centralne banke BiH Kemal Kozarić izjavio je danas da je bankarski sektor u BiH zadržao likvidnost, kao i da je zadržana monetarna i fiskalna stabilnost BiH.\nDžombić: Vlada RS dala doprinos stabilizaciji tržišta kapitala\n06.06.2012. / 12:06\nBANJALUKA, Vlada Republike Srpske dala je doprinos u stabilizaciji prilika na tržištu kapitala Srpske kroz određena zakonska i podzakonska akta i sistem donošenja odluka, izjavio je danas premijer Republike Srpske Aleksandar Džombić.


Đorđević o otkazu: Neshvatljiva ljubomora\nBeta 3. aprila 2018. 16:50\nSelektor košarkaške reprezentacije Srbije Aleksandar Djordjević rekao je danas da mu je menadžment Bajerna iz Minhena oduzeo šansu da sa tim klubom kruniše sjajnu sezonu i istakao da mu je odluka o „suspenziji“ uručena zbog „neshvatljive ljubomore“.\n„Na žalost, prošle srede mi je oduzeta šansa da krunišemo ovu sjajnu sezonu i učinimo je još uspešnijom osvajanjem Bundeslige. Generalni menadžer kluba mi je saopštio da sam ‘suspendovan’ sa mesta šefa stručnog štaba, a kao razlog naveo nedostatak komunikacije s njim, na šta sam mu uzvratio jednostavno – osvajač Kupa Nemačke, polufinalista Evrokupa, prvi na tabeli Bundeslige sa 23 pobede i dva poraza“, naveo je Djordjević u saopštenju dostavljenom medijima.\n„Tim je konačno imao spokojstvo, mirnoću i jako zajedništvo, bez čega je nemoguće osvajati trofeje. Tako snažna kohezija izmedju tima i stručnog stafa vodila je do najvećih klupskih rezultata, uprkos neshvatljivoj ljubomori dela menadžmenta koji nije mogao da se pomiri sa osećajem da se nalazi u senci“, rekao je Djordjević.\n„Najžalije mi je to što nam je besramno oduzeto – zajedno sa svim članovima kluba, a posebno igračima – zasluženo pravo da proslavimo sa svojim navijačima u ‘Audi Domu’, trofej koji nikada nije osvojen u modernoj istoriji kluba – Kup Nemačke“, dodao je on.\nSaša Đorđević poziva na štrajk: NBA uslovljava FIBA, reprezentacije…\nObradović otkrio kako je izbacio Saleta iz Pionira\n„Iz neobjašnjivih razloga taj poseban osećaj zajedništva nam je uskraćen“, rekao je on.\nDjordjević je naveo i da se od početka sezone „nije se osećala snažna podrška timu, uz neprestano ispoljavanje lične distance i negativnost koja se neprofesionalno ispoljavala prema ličnostima van kluba“.\n„To je nepravedno eskaliralo otkazom treneru i delu trenerskog stafa umesto da se pomogne timu potpisivanjem jednog ili dvojice igrača, što je već bio dogovor pre finala nacionalnog kupa, da bismo nadoknadili teške povrede i umor nekih igrača iz prve petorke“, rekao je on.\nSelektor Srbije je ocenio da bi Bajern Minhen trebalo da bude „iznad ovakvih manira, gde se dopušta lični napad i direktno poništavanje napornog rada mnogih ljudi, a ne samo trenera“.\n„Pored toga što je ovo uvreda za zdrav razum, ovaj žestok napad nije usmeren samo na mene lično, već i na profesiju košarkaškog trenera“, dodao je.\nDjordjević je zahvalio predsedniku Bajerna Uliju Henesu koji je, kako je naveo, „javno izrazio zadovoljstvo zbog najbolje sezone u istoriji KK Bajern“.\n„Znajući to i znajući da je najveći i najvažniji posao trenera da ostavi tim boljim nego što ga je zatekao ranije, smatram da sam sasvim ispunio tu misiju“, rekao je Djordjević.\n„Ovogodišnji rezultati, pobednik Kupa Nemačke (prvi trofej posle 50 godina), polufinalista Evrokupa (najbolji rezultat ikada) i 1. mesto u Bundesligi u kojoj klub dominira od početka, govore sami za sebe“, dodao je on.\nDjordjević uputio zahvalnost svom trenerskom, medicinskom i čitavom stručnom štabu, ali najviše igračima „za najveći mogući profesionalizam, posvećenosti i emocije koje smo medjusobno i nesebično delili svakoga dana“.\n„Sve vas cenim“, poručio je Djordjević.\nZahvalio je i svom protivnicima, kolegama i medijima na podršci i sjajnim rečima, kao i navijačima Bajerna za „bezuslovnu podršku i ljubav“.\n„Nadam se da ste uživali u borbama i pobedama našeg tima jednako kao i ja, pošto je ovo istorijska sezona“, naveo je Djordjević.\n12 veličanstvenih: Đorđević objavio spisak košarkaša za…\nSale u jednoj rečenici objasnio zašto Srbi igraju naj…\nDvadeset godina od Saletove legendarne trojke protiv…\nOvacije za Sašu Đorđevića (video)


Karijera | NIS\nNIS > Karijera\nNIS je kompanija sa savremenim pristupom poslovanju koja posebnu pažnju poklanja zaposlenima, najvažnijem činiocu uspeha i stečenog statusa najrespektabilnije kompanije na Balkanu. Deﬁnisana je politika čiji je cilj da privuče, pridobije, razvija, zadrži i nagradi prave ljude koji doprinose ostvarenju kompanijskih ciljeva.\nTitula najpoželjnijeg poslodavca je cilj kojem Kompanija teži\nKroz beneﬁcije za zaposlene, ulaganja u njihov profesionalni razvoj i različite programe podrške namenjene mladima, NIS je uvek okrenut ljudima. Ulaganje u njihovu profesionalnost kroz razvijen sistem motivacije garantuje da svaki zaposleni predstavlja eksperta u svom polju delovanja.\nKompanija upravljanju ljudskim resursima, kao jednom od najvažnijih činilaca, posvećuje posebnu pažnju. Svaka od oblasti upravljanja ljudskim resursima ima za cilj privlačenje najkvalitetnijih kandidata i zadržavanje zaposlenih sa najboljim učinkom i kvalitetom obavljanja radnih zadataka. Mehanizmi pronalaženja i privlačenja kandidata, kao i motivisanja i razvoja zaposlenih konstantno se unapređuju kako bi uz uspešne i zadovoljne zaposlene Kompanija osigurala lidersku poziciju.\nPrincip jednakih mogućnosti dosledno se poštuje prilikom zapošljavanja, uz garanciju da su ključni faktori pri izboru kandidata i razvoju zaposlenih njihov profesionalizam, iskustvo i znanje.\nInformacija о obradi podataka о ličnosti\nIzjava о pristanku na obradu podataka о ličnosti\nObaveštenje o čuvanju podataka o ličnosti\nProgram motivacije za zaposlene\nSaznakjte šta naši zaposleni kažu o radu u kompaniji\nZaposlenima u NIS-u je obezbeđen visok nivo socijalne zaštite\nZapošljavanje za stručnjake sa internacionalnim iskustvom


Kako ostvariti uspešan projekat? - Bizlife.rs\nKako ostvariti uspešan projekat?\n13:59 Beograd, 02.10.2019.\nIza svakog uspešnog građevinskog projekta, stoji stručno istraživanje i detaljna analiza tržišta, kaže Tamara Kostadinović, menadžer sektora istraživanja tržišta konsultantske kuće za nekretnine, CBS International.\nEkonomski eksperti veoma često naglašavaju da štednja predstavlja gubitak novca, te da je njegovo obrtanje mnogo bolje investiranje nego samo čuvanje. Ozbiljna velika ulaganja zahtevaju ogromnu pripremu pre realizacije, pa je proces analize tržišta i same investicije ponekad mnogo duži od daljih razvojnih koraka. Brojni faktori utiču na protok kapitala, a za donošenje odluke gde i kako uložiti, najvažnije je detaljno istraživanje tržišta i uslova koji ga definišu. Tamara Kostadinović, menadžer sektora istraživanja tržišta u vodećoj konsultantskoj kući za nekretnine CBS International, deo Cushman&Wakefield grupe, kaže da je detaljno poznavanje prilika na tržištu nekretnina jedan od presudnih ulova za pametno ulaganje.\nDolaskom internacionalnih investitora u našu zemlju poslednjih nekoliko godina, segment istraživanja tržišta nekretnina dobio je na značaju. U kompaniji CBS International svakodnevno ispitujemo tržište nekretnina, od same ponude, pozicije konkurencije, kao i cene kvadrata i visine zakupa, tržišnih trendova do toga kada i koliko se gradi i koji su sledeći koraci. Period u kojem investitori nisu prepoznavali važnost ovog procesa, odavno je iza nas i najčešće nailazimo na njihovu svesnost da je istraživanje tržišta protkano kroz sve segmente rada sa nekretninama – ističe Tamara i objašnjava da su prikupljanje svih informacija sa tržišta, analiza istih i davanje stručne preporuke investitorima, prvi koraci ka realizaciji uspešnog projekta. Svako istraživanje i savetovanje investitora radi se u prethodnoj kooperaciji sa brokerima i proceniteljima, nakon čega se formira najbolja ponuda.\nDa bismo investitorima dali infomaciju u šta je najbolje uložiti i da li su uopšte izabrali pravi trenutak za ulaganje, potrebno je da najpre analiziramo ideju samog projekta, kao i lokaciju na kojoj bi se objekat nalazio. Nije svaki trenutak pravi, niti svaki projekat može da donese isplativost, bez obzira na njegovu cenu – naglašava Tamara i osvrće se na vreme za nama koje je počevši od 2001. godine na regionalnom tržištu nekretnina iznedrilo sveukupnu ekspanziju i dolazak velikih svetskih kompanija koje su u segmentu gradnje promenile sliku Srbije i njenog glavnog grada.\n– Srpsko tržište osluškuje svetske trendove i potrebe i balansira trudeći se da ne postane prezasićeno u svakom smislu. Cilj je da napravimo proizvod koji je lako održiv na tržištu, odnosno da pomognemo investitoru da na najlakši način dođe do projektnog prihoda koji je prvenstveno planirao. Sjajna vest je to što se evidentno svi segmenti tržišta razvijaju, jer smo već neko vreme u fazi ekspanzije. Kada je reč o izgradnji poslovnih prostora, imamo veliku potražnju, a nedostatak modernog kancelarijskog prostora koji ispunjava standarde velikih kompanija, jedan je od razloga zašto mnogi investitori trenutno rade na proširenju svojih postojećih poslovnih kompleksa, a grade se i novi poslovni objekti. Takođe, uz stambeno tržište koje se intenzivno razvija, dobro planiranje i analiza postaju sve važniji, kako bi se gradio projekat koji je u potpunosti prilagođen potrebama tržišta, odnosno određenoj lokaciji po pitanju strukture, kvaliteta, cene i dostupnih sadržaja u skladu sa očekivanjima ciljne grupe kupaca. Sudeći po istraživanjima i analizama u prethodnih nekoliko godina i podacima koje svakodnevno dobijamo, Srbija je poželjna investiciona destinacija – završava menadžer sektora istraživanja tržišta kompanije CBS International.\nprojekat intervju cbs


Izveštaj koalicije Poglavlja 27 - ecofeminizam\nIzveštaj koalicije Poglavlja 27\nnov 17, 2017 klimatske promene, panel, poglavlje 27, Zeleni fond, životna sredina\nTom prilikom direktorka Mladih istraživača Srbije Tanja Petrović u ime Koalicije 27, je podsetila:\nAntoan Avinjon, predstavnik Delegacije Evropske unije istakao je da je Evropska unija svesna kompleksnosti poglavlja 27 i činjenice da je za države u pristupnim pregovorima teško da ispune visoke standarde koje postavlja Evropska unija. Zbog toga i postoji prelazni period kada EU sarađuje sa tim državama kako bi se one prilagodile evropskim zahtevima. Ipak, treba da znati da i onda kada država postane članica, Evropska komisija ima mehanizme da je finansijski kazni ukoliko ne ispunjava direktive Evropske unije u oblasti zaštite životne sredine. Državni sekretar je dodao da su u pogledu pripreme pregovaračke pozicije za poglavlje 27 očekuje i imenovanje šefa pregovaračke grupe 27 i finalizacija pregovaračke pozicije kako bi bila poslata na neformalne konsultacije Evropskoj komisiji u prvoj polovini 2018. godine. Pregovaračka pozicija će pre tog koraka, u kratkim crtama biti predstavljena nevladinom sektoru, lokalu i privrednom sektoru, po ugledu na prvo predstavljanje koje je bilo početkom jula. Panelisti su se saglasili da, uprkos značajnim izazovima, formiranje zasebnog Ministarstva za zaštitu životne sredine ove godine treba posmatrati kao signal posvećenosti države podizanju značaja životne sredine i klimatskih promena na listi prioriteta. U narednom periodu je neophodno jačanje saradnje Ministarstva za zaštitu životne sredine sa civilnim sektorom i veće učešće nevladinog sektora u svim temama koji se tiču životne sredine, zaključak je panela.\nPrethodni izveštaji pratili su objavu izveštaja Evropske komisije o napretku Republike Srbije i sledeći izveštaji iz senke nastaviće tu praksu.\nIzveštaj ocenjuje napredak u oblastima poglavlja 27:\nhorizontalnom zakonodavstvu, kvalitetu vazduha, kvalitetu vode, zaštiti prirode, industrijskom zagađenju i upravljanju rizicima, upravljanju hemikalijama i klimatskim promenama i temu finansiranja u oblastima životne sredine i klimatskih promena. U izveštaju se daju preporuke za jačanje procesa prenošenja i sprovođenja zakonodavstva EU obuhvaćenog poglavljem 27 u Republici Srbiji. Koaliciju 27 osnovale su 2014. godine organizacije civilnog društva prvenstveno radi monitoringa i doprinosa pregovorima u Poglavlju 27. Izveštaj je zajedno pripremilo jedanaest članica Koalicije 27: Alternativa za bezbednije hemikalije, Beogradska otvorena škola, Društvo za zaštitu i proučavanje ptica Srbije, Centar za ekologiju i održivi razvoj, Mreža za klimatske akcije Evrope (CAN Europe), Centar za unapređenje životne sredine, GM Optimist, NVO Fraktal, Jedan stepen Srbija, Mladi istraživači Srbije i Svetska organizacija za prirodu (WWF).\nTrivan: Prioritet Srbije jeste izrada analize štete


Hidropotencijal opštine Kučevo privlači potencijalne investitore - TPKNEWS\nNaslovna/Uncategorized/Hidropotencijal opštine Kučevo privlači potencijalne investitore\nHidropotencijal opštine Kučevo privlači potencijalne investitore\nJedno od kapitalnih postrojenja, koje bi značajno izmenilo elektroprivredni sistem Srbije, jeste i reverzibilna hidroelektrana Đerdap 3, o kojoj se odavno govori. Najave potencijalnih investitora stizale su nam ranije iz inostranstva, ali konkretnih ponuda nije bilo.\nKako eKapija saznaje u razgovoru sa predstavnicima lokalne samouprave Kučevo, ulagači su zainteresovani za hidroenergetske potencijale ovog kraja istočne Srbije, a Đerdap 3 je i dalje aktuelna priča, iako i dalje “na dugom štapu”.\nDušan Todorović, urbanista iz opštine Kučevo\n“Reč je o vrsti elektrane koja i proizvodi i troši energiju, pa tako kada, na primer, Elektromreža Srbije (EMS) nema potrebu za energijom, višak struje bi mogla da koristi sama reverzibilna elektrana koja bi pumpala vodu do prve visinske zone. Zatim bi se ponovo pretvarala u akumulaciju i sakupljena voda bi se koristila za novu proizvodnju struje kada je opterećenje u mreži najveće” ističe Dušan Todorović.\n” Mogućnost gradnje ove elektrane pominje se već nekoliko decenija, a prvi projekat rađen je još početkom sedamdesetih. Naime, Energoprojekt je 1973. predvideo da bi Đerdap 3 mogao da se gradi kod Donjeg Milanovca, na lokacijama Pesača, Brodica i Železnički potok, tamo gde bi bila i buduća akumulaciona jezera koja bi se punila vodom iz Dunava. Gradnja bi se odvijala u nekoliko faza ” navodi Todorović.\nRumuni imaju sličan projekat, a svakako je neophodno da se o ovom poduhvatu razgovara sa susednom državom, jer bi gradnja uticala na rad postojećih zajedničkih dunavskih elektrana u Đerdapu.\nITALIJA: Eksplozija u kafiću u centru Milana, 11 povređenih (FOTO/VIDEO)


Lepe vesti iz Sarajeva - nova mera za veći priliv turista\nVlada Federacije Bosne i Hercegovine donela je danas odluku o ukidanju aerodromske putničke takse, objavio je Međunarodni aerodrom Sarajevo na svom Fejsbuk nalogu. Kako prenosi portal Biznisinfo, u Odluci o putničkoj taksi –naknadi za razvoj i unapređenje avio-prometa BiH briše ...\nVlada FBiH je danas donijela Odluku o prestanku važenja Odluke o putničkoj taksi - naknadi za razvoj i unaprjeđenje avioprometa u Federaciji BiH. Kako je obrazloženo, Predstavnički dom Parlamenta FBiH je zaključkom od 8.3.2021.\nU Federaciji BiH od 8. marta do 10. oktobra utrošeno je 810.080 doza vakcine protiv Covid-19, od čega je prvu dozu primilo 456.311 građana, a drugu 353.769, podaci su Zavoda za javno zdravstvo Federacije BiH. Najviše vakcinisanih i dalje je u Kantonu Sarajevo 244.778, a najmanje ...\nFederalna vlada je utvrdila i Parlamentu FBiH uputila Prijedlog zakona o slobodnim zonama u Federaciji BiH . Ovaj federalni propis, u skladu sa Zakonom o slobodnim zonama u Bosni i Hercegovini, utvrđuje uvjete za davanje saglasnosti o opravdanosti određivanja dijela carinskog ...\nU sjedištu Vlade Federacije BiH u Sarajevu danas će biti održana redovna sjednica Federalne vlade s početkom u 14.30 sati. Sjednica će biti održana uz obavezno poštivanje Naredbi i Preporuka Kriznog štaba Federalnog ministarstva zdravstva usvojenih Zaključkom V.


MALI: Krajem godine počinje izgradnja prve linije metroa | Ekspres.net\nMali je nakon potpisivanja zajedničkog memoranduma o izgradnji beogradskog metroa između Vlade Srbije, grada Beograda, kineske kompanije “Power C hina” i francuskih kompanija Alstom i Ežis Rejl, rekao da su tim sporazumom definisana prava francuskih i kineskih kompanija koje će raditi na izgradnji metroa.\nKaže da će Francuzi raditi na elektromašinskog delu, dok će Kinezi izvoditi građevinske radove.\nMali je naglasio da konačno počinje da se ostvaruje višedecenijski san i da će krajem godine početi izgadnja depoa na Makšikom polju čime kreće gradnja prve linije od Železnika do Mirijeva u dužini od 21,3 km, sa 21 stanicom.\nMali je podsetio da je krajem prošle godine sa francuskom vladom potpisan sporazum o obezbeđivanju 454 milona evra za gradnju prve linije metroa.\nTom prilikom je u Palati Srbija predstavljena mašin, tzv. krtica duga 100 metara koja će već ove godine početi da gradi metro.\nFOTO TANJUG/TARA RADOVANOVIC /bs\nMali je dodao da je potrebno 13 meseci da se sklopi, kao i da je ostlao još tri meseca da ta mašina bude završena.\nMemorandum o razumevanju za projekat Beogradsk metro ministar je potpisao, u Palati Srbija, sa direktorom JKP Beogradski metro i voz Stankom Kantarom, potpredsednikom grupe Alstom Filipom Delurom, generalnim direktorom u kompaniji Ežis rejl Olivierom Buvarom i predstavnikom kompanije Power China Šje Zidijem.\nPrisustvovali su ministar građevinarstva, saobraćaja i infrastrukture Tomislav Momirović, zamenik gradonacelnika Goran Vesić, ambasador Kine u Srbiji Čen Bo i ambasador Francuske u Srbiji Žan Luj- Falkoni.\nTags beogradmetrosiniša mali\nMALI: Gradnja metroa bi mogla da počne krajem 2021. godine MALI: Izgradnja metroa počinje krajem sledeće godine MALI: U januaru sporazum za izgradnju metroa (FOTO) MALI: Na ulicama Beograda još 10 novih Ikarbusovih autobusa


Haining: Srpski derbi i titula pripali Limanu - Basket 3x3 Srbija\nPočetna Vesti Izveštaji Haining: Srpski derbi i titula pripali Limanu\nHaining: Srpski derbi i titula pripali Limanu\nBasketaši Limana pobedili su Zemun sa 18:14 u finalu Haining čelendžera i tako došli do nove titule ove sezone.\nLimanci su se revanširali Zemuncima za poraz u Mongoliji, a do pobede su ih predvodili Mihailo Vasić i Stefan Kojić.\nEkipa Limana sjajno je otvorila utakmicu i sa dve vezane dvoje Kojića povela sa 5:1. Uzvratio je Rašić na isti način, sjajno ga je služio šut za dva poena na ovom meču, te je Zemun prešao u vođstvo 6:5. Potpuno izjednačenu igru prikazale su obe ekipe, vodila se velika borba, te je rezultat nakon prvih pet minuta bio izjednačen 8:8.\nNastavio je Rašić da rešeta i pogodio još jednu dvojku, ali je Liman preko Vasića koji je bio nepogrešiv na liniji penala stigao do prednosti od 13:10. Od tog momenta Novosađani nisu ispustili prednost, koja je dodatno učvršćena dvojkom Stojačića. Do samog kraja uspeo je Vuković da unese malo neizvesnoti pogotkom sa distance, ali vremena nije bilo za preokret, te je Liman slavio sa 18:14.\nObe ekipe igrale su bez nekih standardnih igrača, nije bilo Aleksandra Ratkova, kojeg je menjao Maksim Kovačević, dok Zemun nije mogao da računa na Bogdana Dragovića i Nebojšu Boškovića, te se u timu našao Stefan Nikolić.\ni Najefikasniji u redovima novosadskog tima bili su Stefan Kojić i Mihailo Vasić, koji su postogli po šest poena, Stefan Stojačić dodao je četiri, a Maksim Kovačević dva poena.\nSa druge strane, u ekipi Zemun istakao se Lazar Rašić sa osam poena, Nikola Vuković dodao je pet, a Marko Dugošija jedan poen.\nSamim plasmanom u finale obe ekipe obezbedile su učešće na mastersu u Montrelalu, koji će se održati od 7. do 8. septembra.


Petrović - ERS nastavlja investicioni ciklus uz smanjenje tekućih troškova | Trebinje Live\nPetrović - ERS nastavlja investicioni ciklus uz smanjenje tekućih troškova\nElektroprivreda Republike Srpske /ERS/ nastaviće sa investicionim ciklusom koji je započet kroz ulaganja u nove proizvodne objekte, prvenstveno u one iz obnovljivih izvora energije, dok će svi tekući troškovi biti smanjeni, rekao je direktor ovog preduzeća Luka Petrović.\nPetrović je, nakon kolegijuma direktora preduzeća iz sistema ERS-a, istakao da je u 2019. godini predviđeno sprovođenje projekata revitalizacije dvije termoelektrane i nabavka mehanizacije za njihove potrebe, što treba da omogući njihovo efikasnije poslovanje.\n"Jedan od prioriteta biće i završetak tunela Fatničko polje-Bileća, kako bi mogla da započne izgradnja hidroelektrane 'Bileća'", naveo je Petrović.\nOn je istakao da će se posebna pažnja posvetiti i ulaganjima u elektro mrežu, s ciljem smanjenja distributivnih gubitaka, koji na nivou ERS-a iznose 10,65 odsto.\n"Isto tako, radiće se i na povećanju stope naplativosti potraživanja, gdje će svaka trafo stanica biti mjerno mjesto", dodao je Petrović.\nZaključak kolegijuma direktora je, pojasnio je Petrović, da se u što skorijem periodu donese rebalans proizvodnje na nivou ERS-a, koji će podržati investicioni ciklus ovog preduzeća.\n"Ovaj rebalans neophodan je zbog značajnog smanjenja prihoda koji su nastali uslijed nefunkcionisanja HE 'Dubrovnik'", kazao je Petrović.\nNezaposleni ste, a imate ideju za biznis - Grad Trebinje daje bespovratna sredstva do 15.000 KM za samozapošljavanje\nGašićeva sa privrednicima u Trebinju - Brendiranje domaćih proizvoda podići na viši nivo\nAgrarni fond dijeli besplatno sjemenski krompir i vrši oranje njiva


Režim "stikera" i dalje snazi - RSE: Naljepnice 'krpe' dogovor o registarskim tablicama | Info-ks.net\n22.04.2022 u 12:24\nRežim "stikera" i dalje snazi RSE: Naljepnice 'krpe' dogovor o registarskim tablicama\nNa graničnim prijelazima koji Kosovo povezuju sa Srbijom, vozači automobila 22. aprila i dalje prelepljuju državne simbole bijelim naljepnicama prilikom ulaska na teritoriju Kosova i obrnuto, prenosi Radio Slobodna Evropa.\nKako javljaju reporteri Radija Slobodna Evropa (RSE) sa lica mjesta, kosovska i srpska granična policija vozačima prilikom prelaska granice daju set od četiri bijele naljepnice, kojima oni potom prelepljuju simbole na registarskim tablicama. Ova praksa je važila i u prethodnih šest mjeseci a sprovodila se na osnovu privremenog dogovora Kosova i Srbije od 30. septembra prošle godine.\nNa putu Zvečan-Jarinje primećeno je više policijskih patrola. Jarinje je jedan od graničnih prelaza na sjeveru Kosova, gdje živi većinsko srpsko stanovništvo.\nRežim "stikera" se i dalje koristi uprkos činjenici da je rok za postizanje konačnog dogovora istekao u četvrtak, 21. aprila.\nAutomobili koji čekaju da pređu granični prelaz između Kosova i Srbije u Merdaru. 22. aprila 2022.\nDvije strane nisu uspjele da postignu dogovor oko pitanja registarskih tablica a specijalni izaslanik Evropske unije(EU) za dijalog Prištine i Beograda, Miroslav Lajčak, je pozvao Kosovo i Srbiju da nastave sa naporima oko postizanja sporazuma.\nReporteri RSE su 22. aprila ujutru obišli granične prijelaze Merdare i Jarinje i kako javljaju automobili se nesmetano kreću sa bijelim naljepnicama preko simbola na tablicama.\nNasko Hodović, vozač teretnog kamiona iz Novog Pazara, pograničnom gradu u Srbiji, u petak ujutro je ušao na teritoriju Kosova. On u izjavi za RSE kaže da je kosovsku granicu prešao po do sada ustaljenoj praksi.\n"Dali su nam naljepnice. Sve funkcioniše bez problema", rekao je on.\nVozač kamiona iz Srbije lepi naljepnice na državne simbole na registarskim tablicama. Jarinje, 22. april 2022.\nIsto je za RSE rekao i vozač kamiona iz Raške, Goran Popović.\nTakođe, Fatos, vozač kamiona kosovskih registarskih oznaka, je rekao da se režim prelepljivanja bijelih stikera primjenjuje i prilikom prelaska srpske granice.\nŠta se dogodilo u Briselu 21. aprila?\nKosovo i Srbija imali su rok do 21. aprila da postignu dugoročno rješenje oko registarskih tablica. Međutim, glavni pregovarač Kosova i Srbije, Besnik Bislimi i Petar Petković, nisu uspjeli da postignu dogovor. Ovim sastankom je posredovao specijalni predstavnik EU za dijalog Kosova i Srbije, Miroslav Lajčak.\nObe strane su optužile onu drugu što dogovor o tablicama nije postignut.\nNakon trilateralnog sastanka Besnik Bislimi je novinarima rekao da kod beogradske strane nema spremnosti da se postigne dogovor.\n"I danas, kada smo bili suočeni sa gorkom činjenicom da srpska strana ne želi rješenje, pokušavali smo da pronađemo prelaznu opciju, prebacujući odgovornost sa radne grupe na glavne pregovarače na prijelazni rok od 30 dana, čak i ovdje. Srbija nije bila spremna da sarađuje. Tako da mogu da kažem da je sporazum o registarskim tablicama ili ideja da se postigne sporazum o registarskim tablicama okončan bez uspjeha", izjavio je Bislimi.\nGlavni pregovarač Kosova je rekao da kosovska strana neće preduzeti hitne akcije te da preostaje na političkom državnom nivou da donese političku odluku kako će se postupati sa vozilima iz Srbije.\nSa druge strane, glavni pregovarač iz Srbije Petar Petković je optužio zvanično Kosovo da nije bilo spremno ni za jedan prijedlog u toku proteklih šest mjeseci koliko je trajao mandat radnih grupa za registarske tablice.\n"Ako to nisu uspjeli za šest mjeseci, pa da li to mogu da urade za trideset dana? Ne mogu se stvari lomiti preko koljena. Vodimo računa o miru i stabilnosti i učinićemo sve da zaštitimo interese našeg naroda ali i da prije svega jednim razumnim odnosom idemo u pravcu normalizacije odnosa Beograda i Prištine", izjavio je Petković nakon susreta.\nOn je napomenuo da se u nedostatku trajnog rješenja nastavlja sa režimom naljepnica.\n"I dalje je na snazi sporazum koji je potpisan 30. septembra. Svi treba da budu mirni. Niko ne treba da brine. Sporazum o režimu stikera je i dalje na snazi. Do pronalaženja trajnog rješenja na visokom nivou, režim stikera se nastavlja", poručio je.\nU međuvremenu je Lajčak pozivao glavne pregovarače da se ponovo sastanu narednih dana kako bi se dogovorili o daljem radu i nastavili razgovore o drugim aktuelnim pitanjima.\n"Očekujemo da se svi akteri uzdrže od radnji koje bi mogle da ugroze bezbednost na terenu", saopštio je na Twitteru, Miroslav Lajčak.\nKako je došlo do spora o registarskim tablicama\nU septembru 2021. godine Vlada Kosova je uvela mjere reciprociteta za vozila iz Srbije koja ulaze na Kosovo. Prema tim mjerama, svi koji upravljaju vozilima sa registarskim oznakama gradova iz Srbije morali su te tablice zamjeniti sa probnim koje važe 60 dana i koštaju pet eura.\nOdluka je izazvala pogoršanje bezbjednosne situacije na sjeveru Kosova, nakon čega je u septembru prošle godine dogovoreno da se uvede "režim naljepnica", kao privremena mjera dok se ne pronađe trajno rješenje.


Faktor | Lukač: Vozila "despot" koje je dobio MUPRS nemaju veze s borbenim dejstvima\nObjavljeno: 02.08.2019. u 17:19\nDodao je kako su oklopna vozila nabavljena s ciljem zaštite pripadnika policije i da nemaju nikakve veze sa bilo kakvim borbenim ili ratnim dejstvima, niti naoružavanjem policije RS-a\nMinistarstvo unutrašnjih poslova Republike Srpske (MUPRS) od danas će raspolagati s dva oklopna vozila "despot", napravljena u Tehničkom remontu Bratunac.\nDirektor Tehničkog remontna Bratunac Slaven Ristić je rekao da će nastaviti da usavršavaju vozila "despot".\n"Despot" je dužine 6,05 metara i visine 2,7 metara, sa maksimalnom masom od 14 tona.\nDragan Lukačdespot vozilaRS\nSvečana atmosfera na svakom koraku, sarajevske ulice prepune šetača\nAerodrom Sarajevo u borbi sa pticama: Metode zastrašivanja, rastjerivanja...


source.ba | Vučić: Težak dan za Srbiju\nPredsjednik Srbije Aleksandar Vučić izjavio je da je ovaj dan težak za Srbiju, posebno po broju mrtvih od zaraze virusom korona.\nAleksandar Vučić izjavio da ga je dugo pratio i prisluškivao "moćan čovjek iz vrha države"\nVučić: Prioritet za 2021. godinu je da sačuvamo mir i stabilnost u regionu\nVučić je istakao da zdravstveni radnici čine nadljudske napore da spasu svaki život i da se zdravstveni sistem mora jačati.\nOn je dodao kako vjeruje da će se Srbija ponovo izboriti sa virusom korona i da će sa pravom moći da se kaže da su srpski ljekari radili bolje od svih u Evropi.\nNa pitanje da li je odluka Vlade da stopira kredit "Srbija gasu" ugrozila projekat "Turski tok", kako to tvrdi opozicija, Vučić je rekao da Srbije, što se tiče gasovoda, ima ugovore sa "Gaspromom" i da će uraditi sve što je neophodno.\n"Očekujem, koliko je pratim grafikone radova na gasovodu, koji mi zovemo `Balkanski tok`, da sve teče, ide intenzivno i završava se ovih dana", rekao je Vučić.


Godinu dana od smrti legendarnog Dijega Maradone\nLegendarni argentinski fudbaler Dijego Armando Maradona umro je na današnji dan prošle godine od srčanog udara.\nJedan od najboljih fudbalera svih vremena Maradona umro je 25. novembra od srčanog udara u 60. godini, u svojoj kući dok se oporavljao od operacije mozga.\nI dalje se ne zna tačno pod kojim oklonostima je umro najbolji igrač u istoriji Napolija. Argentinsko pravosuđe je u maju navelo da će sedam osoba krivično goniti za ubistvo iz nehata uz otežavajuće okolnosti.Maradona je sahranjen na groblju izvan Buenos Ajresa, a hiljade ljudi danima su na ulicama širom Argentine i Napulja oplakivali smrt jednog od najboljih u istoriji fudbala.\nKao čuvena desetka reprezentacije Argentine bio je poznat po driblingu, lepim golovima, ali i "božjoj ruci", kada je 22. juna 1986. godine rukom postigao gol protiv Engleske (2:1) u četvrtfinalu Svetskog prvenstva, na kome je Argentina osvojila titulu.\nTokom karijere igrao je i za Boku Juniors, Barselonu, Argentinos Juniors, Sevilju i Njuels Old Bojs.Karijeru je završio u Boki 1997. godine. Posle toga bavio se trenerskim poslom.\nBritanski teniser Endi Marej poslednji je učesnik egzibicionog turnira u Abu Dabiju, saopštili su organizatori.Pored trenutno 134. igrača sveta i trostrukog osvajača grend slem turnira, u Abu Dabiju će učestvovati i trojica igrača iz najboljih deset na svetu. To su Rus Andrej Rubljov (peti igrač na ATP listi), Španac Rafael Nadal (šesti na svetu) i Norvežanin Kasper Rud (osmi igrač na ATP listi).\nNa turniru će takođe učestvovati 14. i 15. teniseri sveta, Kanađanin Denis Šapovalov i Austrijanac Dominik Tim.\nU ženskom delu turnira nastupaće pobednica ovogodišnjeg Ju Es opena Britanka Ema Radukanu i osvajačica zlatne medalje na Oilimpijskim igrama u Tokiju, Švajcarkinja Belinda Benčić.\nEgzibicioni turnir u Abu Dabiju na programu je od 16. do 18. decembra.\nBivši selektor SAD novi trener fudbalera Toronta\nBivši selektor fudbalske reprezentacije SAD Bob Bredli imenovan je za novog trenera ekipe Toronta. Kanadski tim je u julu otpustio trenera Krisa Armasa, nakon što je upisao samo jednu pobedu iz 11 utakmica, da bi kao privremeno rešenje bio angažovan Havijer Peres.\nToronto je sezonu u MLS ligi završio na pretposlednjem mestu Istočne konferencije (13. mesto), i tako su ostali bez plasmana u plej-of ove lige.\nBredli (63) je treći trener u istoriji MLS-a po broju pobeda (182), a od 2017. do novembra ove godine trenirao je Los Anđeles.\nU karijeri je bio selektor SAD od 2006. do 2011. godine, selektor Egipta, a vodio je i norveški Stabek, francuski Avr, dok je 2016. godine preuzeo Svonsi, i tako je postao prvi američki trener u Premijer ligi.\nOčekujem da ćemo dati svoj maksimum na Svetskom prvenstvu\nSrpska rukometašica Jovana Stoiljković rekla je da će sve utakmice grupne faze predstojećeg Svetskog prvenstva biti teške, ali je istakla da će njena ekipa dati svoj maksimum."Sve reprezentacije su podigle kvalitet igre generalno u odnosu na pre par godina, tako da će sve tri utakmice biti teške i jake, ali očekujem da ćemo mi dati svoj maksimum", rekla je Stoiljković za sajt Rukometnog saveza Srbije.\n"Dobro ćemo se pripremati za sve reprezentacije, tek treba da se posvetimo detaljnijoj analizi protivnika. Moraćemo da poradimo dobro na našoj taktici da bismo bili spremni za sve utakmice", rekla je Stoiljković.\nRukometašice Srbije su od početka nedelje na završnim pripremama u Staroj Pazovi, a Stoiljković navodi da se trenira naporno i da uzbuđenje raste iz dana u dan.\n"Očekuje nas još naporniji rad do početka prvenstva. Devojke su uzbuđene i jedva čekaju da krene prvenstvo. Rad koji pružaju na treninzima je jako kvalitetan i veoma se zalažu", rekla je Stoiljković.\n"Sastav je dosta izmenjen, na pripremama je veliki broj mlađih igračica koji su prvi put u reprezentaciji, tako da mi starije pokušavamo da pomognemo... Uzbuđenje raste iz dana u dan i očekuje se da će biti u zenitu pred sam kraj priprema", dodala je ona.\n"Svaka utakmica nam znači i svaka utakmica nam dobro dođe da to što radimo na treninzima potvrdimo i na utakmici. Sve što radimo na treninzima, moramo da proverimo i primenimo na utakmicama da bismo znali na čemu smo i kako stojimo sa igrom i taktikom i da bismo znali na čemu još moramo da radimo", rekla je Stoiljković.\nIranski golman od u Ginisovoj knjizi rekorda\nIranski fudbalski golman Alireza Bejravand ušao je u Ginisovu knjigu rekorda za najduže izbacivanje lopte rukom od čak 61,26 metara.\nGolman Boaviste, koji sada ima 29 godina, ovaj rekord je zabeležio 11. oktobra 2016. godine u kvalifikacionoj utakmici za Svetsko prvenstvo protiv Južne Koreje.\nIran se plasirao na to Svetsko prvenstvo u Rusiji, a Bejravand se na tom šampionatu istakao pošto je odbranio penal Kristijanu Ronaldu.\nBejravand je odrastao u nomadskoj porodici u provinciji Luristan, pre nego što je sam došao u Teheran sa 15 godina kako bi ispunio svoj san da postane fudbaler.\nItalija bi mogla da uvede obaveznu vakcinaciju za igrače\nFudbalski savez Italije razmišlja da od vlade zatraži da uvede obaveznu vakcinaciju protiv korona virusa za igrače, izjavio je predsednik saveza Gabrijele Gravina.\nNovom uredbom italijanske vlade od ove nedelje vakcinacija je obavezna za policiju, vojsku i sve zaposlene u školama. Ranije su vakcine bile obavezne samo za zdravstvene radnike i zaposlene u staračkim domovima.\nGravina je rekao da je već zatražio od udruženja igrača i šefova različitih liga u Italiji da podstaknu svoje članove da se vakcinišu, ali da bi mogao da ode i korak dalje.\n"Imamo oko 4-5 odsto igrača koji nemaju zeleni sertifikat, ali neki od njih ga nemaju jer su primili neku od vakcina koje nije priznata u našoj zemlji", rekao je Gravina.\n"Ako se pojave brojke koje ugrožavaju fudbal, tražićemo od vlade ad hok uredbu kao što je, na primer, urađeno sa zaposlenima u školama. I pored svih protokola, ako nevakcinisani idu u istu svlačionicu kao i ostali, rizik je veoma velik. Ne možemo sebi da priuštimo još jedan debakl posle svih žrtava koje smo podneli", dodao je on.\nItalijanski zeleni sertifikat sadrži dokaz o vakcinaciji, negativnom testu ili preležanom virusu. Novom uredbom, vlada uvodi "pojačani" zeleni sertifikat koji isključuje mogućnost da se pokaže negativan test za ulazak na određena mesta, uključujući i fudbalske stadione počev od 6. decembra.\nSa sve većim brojem slučajeva zaraze širom Evrope, zbog čega su neki stadioni ponovo zatvoreni za navijače, Italija se nada da će joj nove mere omogućiti da zadrži svoje stadione na 75 odsto kapaciteta.\n"Slažem se sa inicijativom vlade. To je jedini način da zaštitimo naših 75 odsto", rekao je Gravina.\nBenzema dobio uslovnu zatvorsku kaznu od godinu dana\nFrancuski fudbaler Karim Benzema proglašen je krivim za saučesništvo u pokušaju ucene bivšeg saigrača iz reprezentacije Matjea Valbuene i osuđen je na uslovnu zatvorsku kaznu od godinu dana.\nKako je saopšteno, fudbaler Real Madrida kažnjen je i novčano sa 75.000 evra.Benzema je bio optužen za saučesništvo u pokušaju ucene bivšeg saigrača iz francuske reprezentacije Matjea Valbuene.\nOn je 2015. godine vršio pritisak na Valbuenu da plati ucenjivačima, koji su pretili da će objaviti njegov video snimak seksualnog sadržaja.\nAlkaras srećan zbog debija u Dejvis kupu\nŠpanski teniser Karlos Alkaras rekao je da je srećan što će igrati za reprezentaciju u predstojećim mečevima finala Dejvis kupa, u kome njegova ekipa brani titulu.\nŠpanija će igrati bez Rafaela Nadala, koji se oporavlja od povrede, a osim 18-godišnjeg Alkarasa, za aktuelne šampione igraće Pablo Karenjo Busta, Felisijano Lopes, Marsel Granoljers i Albert Ramos Vinjolas, koji je zamenio povređenog Roberta Bautistu Aguta.\n"Mnogo mi znači što prvi put mogu da predstavljam Španiju u Dejvis kupu. Kada mi je selektor rekao da ću igrati, nisam mogao da verujem. To je oduvek bio moj san, a to što mogu da ga ostvarim u 18. godini je posebno", rekao je Alkaras.\nNadal je bio neporažen u singlu i u dublovima kada je Španija 2019. godine osvojila titulu, ali sada ne može da igra zbog povrede stopala, zbog koje odsustvuje već nekoliko meseci.\n"Istina je da smo imali veliku prednost. Ako imaš Nadala u svom timu, odmah si favorit, pošto je on najbolji igrač u istoriji Dejvis kupa. On nije ovde i ne možemo o tome da mislimo. I dalje imamo jak tim, četvorica su bila tu 2019. godine kada smo trijumfovali i spremni su za ovo. Sada imamo i novu mladu zvezdu, koja donosi mnogo ovoj ekipi", rekao je selektor Španije Serhi Brugera.\nŠpanija će u Dejvis kupu igrati u Madridu u Grupi A protiv Rusije i Ekvadora. Prvi duel na programu je u petak protiv Ekvadora.Prošle godine takmičenje nije održano zbog pandemije korona virusa.


Ženski prostor - Seminar Podrška ravnopravnom učešću Romkinja u NSRNM\nPODRŠKA RAVNOPRAVNOM UČEŠĆU ROMKINJA U NACIONALNOM SAVETU ROMSKE NACIONALNE MANJINE\nPovodom izbora za Nacionalne savete nacionalnih manjina, Ženski prostor je 22. i 23. oktobra 2014. u hotelu Palas u Beogradu organizovao dvodnevni seminar Podrška ravnopravnom učešću Romkinja u Nacionalnom savetu romske nacionalne manjine, namenjen romskim kandidatkinjama na izbornim listama.\nCilj ovog događaja je bio osnaživanje žena sa izbornih lista, sticanje samopouzdanja, unapređivanje veština javnog nastupa, javna promocija kandidatkinja, kao i povezivanje budućih članica Nacionalnog saveta i aktivistkinja Romske ženske mreže.\nObrađene su i teme rodne ravnopravnosti i problemi sa kojima se Romkinje sreću u političkoj partcipaciji i predstavljena Platforma o poštovanju rodne ravnopravnosti inicirana od Romske ženske mreže, a koju su potpisali nosioci izbornih lista 2. oktobra u Beogradu.\nNa seminaru su učestovovale kandidatinje sa 6 lista, i to: Savez za promene ljudi po meri coveka, Asocijacija Roma Srbije - Vladan Stanojević, Romi za Srbiju - Srbija za Rome, Romi građani i građanke Srbije – Srđan Šain, Anglunipe - Napredak Dragoljub Acković, Romi za bolju budućnost.\nProgram seminara je osmišljen od strane trenerica programa Žene to mogu i Romkinje to mogu koje imaju dugogodišnje iskustvo u radu sa ženama iz političkih partija, medija, sindikata, nevladinih organizacija i manjinskih zajednica. Posebna pažnja je posvećena temama: položaj žena u romskoj zajednici, zakonski okviri za unapređenje položaja žena i manjina, politika na ženski način, prepoznavanje i odupiranje muškim tehnikama dominacije, kao i veštine javnog nastupa.\nOvaj događaj je bio i prilika da se sa problemima žena u političkom i javnom životu, sa naglaskom na žene iz marginalizovnih društvenih grupa, a posebno Romkinja, upozna i šira javnost, kao i da svoju kandidaturu učesnice predstave prisutnim medijima koji su zabeležili događaj.\nKandidatkinje na izbornim listama, predstavnice Ženskog prostora i Romsko ženske mreže su definisale buduću saradnju i to kroz: davanje javne podrške ženama u NSRNM, radu na ostvarivanju zajedničkih interesia i ciljeva, osmišljavanje i izvođenje zajednickih aktivnosti, postizanja zajedničkih dogovora, druženja, osnivanja Ženskog kluba u NSRNM, kontrole rada Nacionalnog saveta romske nacionalne manjine i sl.\nFotografije sa seminara su dostupne na našoj Fejsbuk stranici.


Simović: Agrobudžet Crne Gore za 2020. veći za 8,3 miliona evra - Svet - Dnevni list Danas\nPočetna » Svet » Simović: Agrobudžet Crne Gore za 2020. veći za 8,3 miliona evra\nSimović: Agrobudžet Crne Gore za 2020. veći za 8,3 miliona evra\nAgrobudžetet za 2020. godinu iznosi 60,7 miliona eura i veći je za 8,3 miliona u odnosu na proslogodišnji. Sredstva su obezbijeđena iz nacionalnog budžeta, putem kredita i iz evropskih fondova, kazao je potpredsednik Vlade Crne Gore i ministar poljoprivredee Milutin Simović.\n0Piše: B. Pejović 24. januara 2020. 15.24\nSimović Foto: Vlada CG/B. Ćupić\nOn je na današnjem predstavljanju Agrobudžeta u vinariji, u selu Smokovac vlasništvo Mladena Rakčevića, opština Cetinje kazao i da su ovako izdašna sredstva samo jedan od konkretnih rezultata ostvarenog rasta crnogorske ekonomije, ostvarenog napretka u EU integracijama i odgovorne politike koju sprovodi Vlada Crne Gore.\nZato je Agrobudžet dobra prilika za dobre domaćine, dobre preduzetnike, organizovana udruženja, lokalne zajednice, kazao je Simović.\nOvogodišnjim budžetom predviđene su veće subvencije odnosno premije u svim sektorima poljoprivrede kao i druge olakšice. Tako su novine što će gazdinstva dobijati premije za svako grlo a ne kao ranije samo za grlo preko predviđenog minimuma. Od ove godine novo je i što će premije biti uplaćivana direktno na žiro račun, što su tražili poljoprivredni proizvođači.\nU biljnoj proizvodnji Agrobudžetom obezbijeđeno je 16 odsto više sredstava za direktna plaćanja. Ministar Simović je podsetio je i da je Vlada krajem prošle godine izmenama i dopunama Zakona o akcizama predložila da poljoprivrdni proizvođači budu oslobođeni plaćanja akciza za gorivo na registrovano poljoprivredno gazdinstvo.\nagrobudzet, Crna GoraPodgorica\nVlada Crne Gore poklanja zemlju vrednu 15 miliona evra za izgradnju NATO kasarne\nNajviše novca za ruralni razvoj


Monster Hunter: World - ITNetwork\nHome GAMES\tMonster Hunter: World\nPoslednja igra u „Monster Hunter“ franšizi donosi nam ključne elemente koji su ovu franšizu učinili kultnim klasikom – teške borbe, zabavnu i interesantnu progresiju, kao i borbu protiv dinosaurusa s prijateljima – otvarajući tako vrata novim igračima koji će biti preplavljeni pristupačnijim sjajem. Nemojte se varati, veliki izazovi su još uvek u centru ovog iskustva, pa veterani neće biti razočarani kolosalnim levijatanima na kraju igre. Pored toga što je fanovima dala ono što su i očekivali od ove franšize, igra je onima koji su novi takođe dala šansu da je upoznaju pre nego što pred njih baci najveće izazove, a nivo težine raste odgovarajućom brzinom.\n„Monster Hunter: World“ je najpristupačnija igra u serijalu, a novim igračima predstavlja svoje ključne sisteme i mehanike tokom prvih 20 sati igre. Prvi sati niskog ranga su udobni i opušteni, a prate ih i izazovne akcije višeg ranga kao i širi sistem oklopa i oružja, i na kraju, Elder Dragons. Lov na kraju igre testira sve vaše veštine, pa bi trebalo da ste, nakon svih progresivnih izazova koji vode ka tome, spremni za neke ozbiljnije borbe i vrhunske nagrade. Ova jasna segmentacija veoma dobro funkcioniše, pružajući linearnu putanju koja polako pojačava kako težinu neprijatelja tako i osnovne opcije vaše opreme. Do trenutka kada smo nakon 60. nivoa stigli do kraja, bili smo željni da se ponovo vratimo po još zabave koja ide nakon igre. Intenzivni zadatak rušenja jednog Elder Dragon-a i sakupljanja nagrada mozgu šalje duplu dozu dopamina, pa je sve što želite da se opet vratite po još.\nPetlja progresije je jednostavna, ali opčinjujuća. Izađete, lovite čudovišta, koristite njihove delove kako biste pravili nova i uzbudljiva oružja i oklope. Kako budete napredovali kroz igru, otključavaće vam se još opcija za personalizovanje zajedno sa moćnim bonusima, što će vam omogućiti da kreirate moćni miks putem delova setova i dekoracija (dodavanje dragulja zarad dobijanja bonusa).\nElement istraživanja ovde doprinosi celokupnom iskustvu, pošto možete naići na svakakve interesantne svari u divljini, od novih Palico plemena i gedžeta, preko stvorenja koja ćete sakupljati i čuvati u svojoj kući, neotkrivenih tragova čudovišta koja vas mogu odvesti u opasnu, divlju vožnju. Iako svaka oblast ima svoju vlastitu instancu većeg sveta, svaka od njih deluje posebno i interesantno. Svaki put kada se vratite u glavni grad Astera, tu će biti nešto novo čime ćete se baviti, kao što je slanje vaših Palico odreda da love za vas u oblastima koje ste prethodno osvojili, unapređivanje opcija hrane u kantini, sakupljanje plodova žetve, ili provera novih dobara koja dolaze brodom u luku.\nPonovnim korišćenjem pojedinih standarda franšize pomaže kako novim igračima, tako i veteranima. Umesto da gubite vreme sa iritantnim kuglicama s bojom i igrama pogađanja tokom lova i potere, izviđačke muve su odlično rešenje. Ovi korisni insekti pružaju iskustvo praćenja koje deluje prirodno i koje vas obuzima dok sakupljate otiske i ostale tragove u okruženju koji vode do njihovih staništa. Povećanje znanja o čudovištima putem praćenja, lova i zarobljavanja ispunjuje vašu istraživačku biblioteku u gradskom habu, što vam omogućuje da dobijete jedan sveobuhvatni pogled na slabe tačke čudovišta, elementarne snage, lomljive delove i moguće nagrade. Proučavanje ovih zapisa predstavlja izuzetno koristan način da se nauči više o čudovištima i načinu na koji ćete ih pobediti. Sakupljanje korisnih materijala dok trčite umesto da morate da stanete da biste ih pokupili je odlično, a automatska izrada predmeta čini da dosadne aktivnosti kao što je ponovno punjenje osnovnih potrošnih materijala budu deo prošlosti.\n„Monster Hunter: World“ nudi 14 različitih vrsta oružja koja podržavaju različite stilove igre, od agresije izbliza do bombardovanja izdaleka. Oružje je označeno imajući pristupačnost na umu, što nove igrače tera da biraju responzivniju opremu koja možda ne zahteva toliko podešavanja ili metodične borbe. Međutim, za one koji žele da se pokazuju i da testiraju svoje veštine tu je pregršt mogućnosti. Neko ko koristi dugački mač će imati mnogo drugačije iskustvo od nekoga ko koristi, recimo, roga za lov, a eksperimentisanje sa različitim oružjem predstavlja veliki deo zabave. Dodavanje novog oružja u vaš trenutni „arsenal“ traje samo nekoliko borbi, pa je isprobavanje novog stila igre lako. Ovo dodaje dosta dugovečnosti i zabave celokupnom iskustvu.\nNekoliko detalja odvlači „World“ od veličanstvenih visina. S vremena na vreme dešavaju se problemi sa brojem frejmova u sekundi, što stvara neskladno iskustvo borbe, naročito kada ima više od jednog ogromnog čudovišta na ekranu u isto vreme. Ponekada kada imate dve ili tri velike zveri u istoj oblasti, one se zapravo neće ni mrdnuti niti reagovati ukoliko ne stojite zaista blizu akcije – što je verovatno zadnje mesto na kojem želite da budete u toj situaciji. Postoji još nekoliko manjih problematičnih tačaka, uključujući i jednu koja se odnose na borbu u okviru glavne priče (pošto igra ima smešan utisak da ćete želeti mogućnost da ponovite više puta!) koja je krajnje nezanimljiva pa više predstavljaja iskušenje strpljenja nego pravu borbu s čudovištem. Kada igrate u režimu za više igrača, morate sačekati da vaš prijatelj završi ciljeve misije koji su zasnovani na priči pre nego što se pridružite njegovim potragama, ali gledajući širu sliku, ovi detalji se mogu prevideti.\n„Monster Hunter: World“ je najbolja igra u ovom serijalu, kao i dobrodošli način da se novajlije upoznaju sa odsecanjem repova, rodeom i ubijanjem titana. Ne želimo da ikada više igramo neki serijal pomoću uređaja koji se drže u rukama, pošto se zrnasta grafika i loše kontrole ne mogu uporediti sa redefinisanim iskustvom koje olakšavaju ključne platforme.\nMonster Hunter: World was last modified: 29 aprila, 2018 by ITN Team


Ministarstvo nauke: EK u Izvještaju opet pozitivno ocijenila oblast nauke i istraživanja | EUME\nNaslovnica Press info Press Pregovori o pristupanju Ministarstvo nauke: EK u Izvještaju opet pozitivno ocijenila oblast nauke i istraživanja\nMinistarstvo nauke: EK u Izvještaju opet pozitivno ocijenila oblast nauke i istraživanja\nEvropska komisija 10. novembra 2015. godine objavila je Strategiju proširenja i pojedinačne izvještaje za države kandidate i potencijalne kandidate za članstvo u EU. Integralni dio Izvještaja čini i Izvještaj o napretku Crne Gore u kome zapaženo mjesto zauzima i prvo otvoreno i privremeno zatvoreno Poglavlje 25 „Nauka i istraživanje“.\nEvropska komisija ponovo je pozitivno ocjenila ukupno stanje u oblasti Nauke i istraživanja u Crnoj Gori.\nNapredak u ovom poglavlju mjeren je realizacijom aktivnosti u oblasti nauke i istraživanja na nacionalnom i međunarodnom nivou. Posebno su pozitivno ocijenjeni administrativni kapaciteti u ovoj oblasti, te zadovoljavajući broj prijava na pozive EU Okvirnog programa za istrazivanje i inovacije „Horizont 2020“ (2014-2020), sa preporukom za veću uspješnost crnogorskih istraživača u ovom Programu.\nPored toga, konstatovan je pozitivan napredak u dijelu aktivnosti koje se odnose na priključenje Crne Gore punopravnom članstvu u COST-u (Evropski program za nauku i tehnologiju), kao i potpisanom Okvirnom programu za saradnju Crne Gore sa Međunarodnom agencijom za atomsku energiju – IAEA (2014-2020).\nPozitivan napredak je ocijenjen i u saradnji Crne Gore sa UNESCO-om, u aktivnostima Crne Gore u ERA tijelima, kao i napredak postignut u dijelu jačanja saradnje između naučne i akademske zajednice i privrede.\nPozitivno je ocijenjeno jačanje istraživačkih kapaciteta u prvom Centru izvrsnosti „BIO ICT“, kao i uspostavljanje prvog Inovaciono-preduzetnickog centra „Tehnopolis“ Niksić, koji je realizovan u okviru strateškog projekta Crne Gore koji se odnosi na uspostavljanje prvog Naučno-tehnološkog parka u Crnoj Gori.\nKonstatovano je da je u okviru projekta HERIC (Visoko obrazovanje i istraživanje za inovacije i konkurentnost) izrađena i od Vlade Crne Gore usvojena Studija o naučnoj dijaspori, dok u dijelu Inovativne unije novi Zakon o inovativnoj djelatnosti treba da bude donijet.\nEvropska Komisija obezbjeđuje značajnu podršku sistemu istraživanja i inovacija u Crnoj Gori. U tom smislu očekuje se i značajna podrška u dijelu realizacije preporuka koje se odnose prvenstveno na povećanje ulaganja u istraživanja, te povećanje učešća većeg povlačenja sredstava u programu „Horizont 2020“.


Izvanredne posljedice ekstrakta crnog đumbira\nPočetna Znanost Znanost & industrija Izvanredni učinci ekstrakta crnog đumbira\nEkstrakt crnog đumbira može imati vrlo pozitivne posljedice na starenje i dijabetes te sportske rezultate, pokazalo je istraživanje predstavljeno na FI Asia 2017 u Bangkoku.\nPolimetoksiflavoni ekstrakta poboljšavaju stvaranje energije, a time i metabolizam glukoze, masti i lipida, što u konačnici može pomoći pri liječenju dijabetesa ili pri sprječavanju nastanka metaboličkog sindroma.\nIstraživanje je pokazalo da konzumiranje ekstrakta crnog đumbira također dovodi i do povećanja snage, boljih sportskih rezultata i bržeg oporavka nakon tjelesne aktivnosti. Ovakve prednosti ekstrakta vrlo su bitne i za stariju populaciju kojoj može pomoći u sprječavanju gubitka mišića, ali i u poboljšavanju cirkulacije te smanjenu krvnog tlaka. Ekstrakt potiče i kognitivnu funkciju, a znanstvenici pretpostavljaju da bi mogao usporiti ili čak spriječiti pojavu bolesti kao što je Alzheimerova bolest.\nS obzirom na sve rašireniji sjedilački način života ekstrakt đumbira mogao bi ubrzo postati ključan sastojak mnogih napitaka, hrane i dodataka prehrani diljem svijeta.\nZbog njegovih svojstava koja potiču rad mišića bez tjelesne aktivnosti te utjecaj koji imaju na osobe starije dobi ovaj bi ekstrakt u budućnosti mogao postati pravo crno zlato.\nKljučne riječi: crni đumbir, ostali dodaci prehrani, ostali dodaci prehrani,\nProtuupalno djelovanje đumbira


MOTOR blog » Izobilje nagrada u 2018: Titule za Opelove pobedničke automobile Izobilje nagrada u 2018: Titule za Opelove pobedničke automobile – MOTOR blog\nOpelovi automobili i laka komercijalna vozila su visoko rangirana od strane eksperata i kupaca, kao što pokazuju brojne osvojene nagrade u 2018. Niz priznanja traje cele godine, sa istaknutim titulama za modele Opel Combo Cargo koji je ,,Međunarodni van godine 2019’’ i Opelom Combo Life koji je poneo zvanje ,,Best Buy automobila u Evropi 2019’’.\nZatim je usledila prva od mnogobrojnih nagrada za Insigniju. Oko 15 hiljada čitalaca Auto Bilda i Computer Bilda dali su Opelovom modelu titulu ,,Konektovan Auto’’. Zahvaljujući svom Navi 80 IntelliLink sistemu sa informacijama o saobraćaju u realnom vremenu. Vivaro life je takođe osvojio priznanje u ,,Izboru konektovanih automobila’’ , u kategoriji konektovanih kampera.\nOpelovi modeli su takođe zabeležili visoke ocene među čitaocima OFF Road i SUV Magazina. Grandland X je izglasan za najbolji ,,SUV sa pogonom na dva točka’’ u “Off Road priznanjima 2018.’’, dok je Crossland X završio na podijumu zauzevši treće mesto u istoj kategoriji. Opelov SUV dvojac je takođe osvojio ,,Plus X priznanja’’, zajedno sa Insignijom Country Tourer, koja je proglašena za ,,Flotni automobil godine’’ u Austriji i za ,,Škotski 4×4 godine’’\nInsignia Grand Sport je osvojila nagrade u mnogim zemljama. Inisignia je izabrana za ,,Porodični automobil godine’’ u Portugalu (Observador), Rumuniji (AUTOpro) i Ujedinjenom Kraljevstvu (Auto Express), a dobila je i titulu Najboljeg velikog porodičnog automobila u ,,Carbuyer izboru za najbolji automobil’’. Opelova perjanica je nominovana za ,,Biznis sedan godine’’ od strane Kilometres Enterprise u Francuskoj i kao ,,Autoflotte Top Performer’’ u Nemačkoj. Zahvaljujući svojim naprednim tehnologijama, visokim komforom i vrhunskom efikasnošću, Insignia je zauzela vodeću poziciju u svom tržišnom segmentu. Flotne registracije Insignije su uvećane za 90,5% tokom 12 meseci.\nSnažan start: Novi Combo osvojio renomirana međunarodna priznanja\nNovi Opel Combo uživa u velikoj popularnosti nakon svog debija. Ovaj model je tek postao dostupan na tržištu i primljene su prve porudžbine kada je osvojio najvažniju nagradu za laka komercijalna vozila – “Međunarodni van godine”. Žiri novinara iz 25 zemalja je izabrao Combo Cargo sa 127 poena – daleko ispred svog najbližeg rivala, modela Mercedes Sprinter (92 poena). Visok komfor i inovativni sistemi asistencije su bili odlučujući za titulu kao i skromni troškovi održavanja. Generalni direktor Opela, Mihael Lohšeler je primio trofej na IAA Međunarodnom salonu komercijalnih vozila u Hanoveru.\nU Ujedinjenom Kraljevstvu, Combo Cargo je takođe osvojio titulu ,,Lakog komercijalnog vozila godine 2019’’ na ,,What Van?’’ dodeli priznanja i takođe je dobio zvanje ,,Lakog vana godine’’.\nPre samo nekoliko dana Combo Life je izabran za “Best Buy automobil u Evropi 2019’’ od strane priznatog AUTOBEST žirija, koji je bio posebno impresioniran odličnim odnosom cene i kvaliteta ovog modela. Combo Life je pobedio pet drugih potpuno novih automobila koji su se takmičili za ovu titulu (Citroën C4 Cactus, Dacia Duster, Ford Focus, Kia Ceed i Toyota Corolla).\nOpelovi kupci uživaju u visokom kvalitetu i vrednosti\nDrugi Opelovi modeli su takođe osvojili veliki broj priznanja ove godine. ADAM je stigao do vrha u kategoriji malih automobila/gradskih automobila u J.D. Power istraživanju zadovoljstva kupaca po treći put za redom. Insignia Grand Sport je izabrana za pobednika u 2018. u kategoriji vozila srednje veličine od strane Auto Testa. Na podijume su se u svojim segmentima popeli Zafira, Corsa, Crossland X (drugo mesto) i bestseler Astra Sports Tourer (treće).\nVisok kvalitet i zadržana vrednost su još dva keca u rukavu, kao što je pokazala Opel Zafira, koja je “Wertmeister” (šampion vrednosti) po peti put u Nemačkoj. Nezavisni istraživači tržišta u Schwacke-u, zajedno sa Auto Bildom, odabrali su Zafiru kao najbolji kompaktni van u Nemačkoj sa zadržanom vrednošću od 53,61% nakon četiri godine i 80 hiljada kilometara (potrošnja goriva po NEDC Zafira Business Innovation 1.6 Direct Injection Turbo 147 kW/200 ks sa Start/Stop sistemom: gradska vožnja 9,0-8,6 l/100 km, otvoreni put 6,0-5,8 l/100 km, kombinovano 7,1-6,8 l/100 km, 164-157 g/km CO2)1.\nOpel ADAM je takođe pobednik više puta u nizu. U TÜV izveštaju za 2019. Opel je još jednom izbio na prvo mesto kao automobil sa najmanjim brojem kvarova u segmentu mini automobila. Prema izveštaju, 91,8 procenata svih ADAM-a prošlo je prvi tehnički pregled bez kvarova. Opel Mokka X je takođe zasijala: 92,2 procenta automobila starih tri godine i 90,5 procenata automobila starih pet godina su prošli tehnički pregled bez kvarova.\nIzobilje nagrada u 2018: Titule za Opelove pobedničke automobile was last modified: December 25th, 2018 by Goran Aničić


Podela novogodišnjih paketića - Ozon Media\nSremska Mitrovica – Baš kao i prošle godine Udruženje “Dete i svet” u saradnji sa Gradskom upravom za zdravstvenu, socijalnu i zaštitu životne sredne organizovaće podelu novogodišnjih paketića učenicima Osnovne škole “Triva Vitasović Lebarnik” u Laćarku.\nPodela paketića najmlađim Laćarcima je još jedan vid nastavak saradnje koju ovo udruženje ima sa Gradom Sremska Mitrovica. U istoj akciji prošle godine podeljeno je ukupno 390 paketa svim učenicima od prvog do četvrtog razreda osnovne škole u Laćarku.\nGradska prava za zdravstvenu, socijalnu i zaštitu životne sredine i u saradnji sa Cooper Standardom organizovaće podelu novogodišnjih paketića u pozorištu “Dobrica Milutinović” u utorak, 22. decembra.\nJuče ŠEST saobraćajnih nesreća\nSutra prekid u isporuci prirodnog gasa


Rio Tinto planira proširenje kapaciteta | PCNEN\nRio Tinto planira proširenje kapaciteta\nObjavljeno: 21.07.2021, 21:44h\nKompanija Rio Tinto razmatra mogućnost eventualnog proširenja kapaciteta iskopavanja i prerade litijuma u Srbiji i taj projekat nosi naziv “Jadar 2”, otkriva BIRN nakon uvida u dokument koji je misija Srbije pri Evropskoj uniji proslijedila Ministarstvu spoljnih poslova Srbije početkom juna.\nU dokumentu se navode detalji razgovora ambasadorke Srbije pri EU Ane Hrustanović i Lorensa Dešambenoa, glavnog direktora za spoljne poslove kompanije Rio Tinta koji je održan 8. juna u Briselu.\nU dokumentu na dvije strane, koji je poslat pod oznakom “hitno”, navodi se da je sastanak zakazan na inicijativu Lorensa Dešambenoa.\nOn je za BIRN potvrdio da je sastanak održan i da je bio dio redovne procedure obavještavanja o najnovijim dešavanjima u projektu Jadar. Na pitanje BIRN-a da pojasni šta je projekat “Jadar 2” i kada planiraju da ga predstave srpskoj javnosti, on je odgovorio da je naše pitanje “činjenično netačno”.\nMeđutim, u dokumentu nastalom nakon sastanka stoji da je Dešambenoa tom prilikom srpskoj predstavnici u Briselu kazao da Rio Tinto “razmatra mogućnost brže realizacije aktuelnog projekta” i eventualno proširenje projekta, piše BIRN.\nPodrinjski tim PAKT: Rio Tinto hitno da povuče obezbjeđenje sa puteva u dolini Jadra


Vesti, 09.12.2019, 02:25 AM\nSajber-kriminalci dugo koriste psihologiju kao sredstvo obmane. Baš zbog toga, moguće je naći psihološka objašnjenja zašto neke njihove metode funkcionišu, što može biti od pomoći u oblikovanju prave strategije zaštite, mišljenje je stručnjaka kompanije Kaspersky koji su analizirali hipotezu koja pokušava da objasni zašto su, uprkos potencijalu tehnologija protiv fišinga, mamci iz emailova i dalje dovoljno uverljivi i mogu da nanesu značajnu štetu.\nMere protiv neželjene elektronske pošte i fišinga ključne su za bezbednost bilo koje kompanije.\n“Kada istražuju sajber-incidente, naši stručnjaci obično otkrivaju da je problem počeo sa emailom, bez obzira da li se radi o masovnoj pošti ili ciljanom napadu. Sadašnji filteri za poštu mogu sa visokim stepenom sigurnosti da identifikuju tipične fišing emailove, ali napadači se ipak uspevaju probiti (na primer, otmanjem poštanskog sandučeta partnera) i dostaviti poruku žrtvi, uvek najslabijoj kariki. I što su filteri efikasniji, veće su šanse da će poruka prevariti i korisnika”, kažu istraživači kompanije Kaspersky.\nDva američka istraživača - Ben Sojer sa Tehnološkog instituta u Masačusetsu i Piter Hankok sa Univerziteta u Centralnoj Floridi, istraživali su direktnu povezanost učestalosti malicioznih emailova i njihove uspešne identifikacije od strane korisnika. Oni su svoju teoriju zasnovali na „efektu prevalencije“, dugo poznatom u psihologiji, koji u suštini kaže da će neko verovatnije propustiti (ili neće primetiti) signal koji je ređi nego signal koji se često javlja.\nIstraživači su odlučili da testiraju ovu svoju pretpostavku u praksi sprovodeći eksperiment u kome su učesnicima slali emailove, od kojih su neki sadržavali zlonamerne priloge. Procenat zlonamernih emailova varirao je za svakog učesnika - neki su imali samo 1% malvera u prilogu, za druge je taj procenat bio 5 ili 20. Rezultat je potvrdio njihovu hipotezu da što se ređe pretnje dešavaju, to je ljudima teže da ih primete. Štaviše, ta zavisnost nije ni linearna, već je bliža logaritamskoj.\nTreba napomenuti da je u eksperimentu korišćen prilično mali uzorak (33 učesnika), a svi učesnici bili su studenti, pa bi bilo prerano da se ovo prihvati kao zaključak. Ali u psihologiji se efekat prevalencije obično smatra dokazanim, pa zašto se to ne bi odnosilo i na fišing emailove? U svakom slučaju, Sojer i Hankok obećavaju da će precizirati svoju hipotezu podvrgavajući je još boljim testovima.\nIstraživači kompanije Kaspersky su izneli moguće objašnjenje fenomena koje uključuje povećano poverenje u sigurnost sistema. U suštini, oni smatraju da tehnologije protiv fišinga istovremeno štite korisnike od pretnji ali ih i čine manje opreznim. Istraživači takođe smatraju da sajber-kriminalci mogu da znaju za taj efekat i onda će namerno ređe slati malvere.\n“Kao što možda pretpostavljate, ne zalažemo se za napuštanje automatizovanih sistema zaštite. Međutim, ako je hipoteza Sojera i Hankoka tačna, onda je moguće da bi korisnici mogli imati koristi od povremenog susreta sa fišing emailom. Ne sa pravim, naravno. Čak i ako se teorija na kraju diskredituje, takvi emailovi neće naštetiti. U najmanju ruku, menadžer treninga (u kompanijama) će znati ko su najslabije karike.”


GODIŠNjE ZA SOCIJALNE KATEGORIJE 1.100.000 KM | SRNA\nGODIŠNjE ZA SOCIJALNE KATEGORIJE 1.100.000 KM\nKOZARSKA DUBICA, 25. JUNA /SRNA/ - Načelnik opštine Kozarska Dubica Radenko Reljić izjavio je da se za socijalne kategorije na godišnjem nivou iz lokalnog budžeta izdvaja 1.100.000 KM.\n"Iako Kozarska Dubica ima strahovite finansijske probleme, izdvojili smo budžetska sredstva za socijalne kategorije, a kada su u pitanju djeca, to je nešto što se ne smije izostaviti", rekao je Reljić.\nOn je novinarima rekao da su uz podršku opštine, djeca iz socijalno ugroženih kategorija otputovala na ljetovanje u Crnu Goru i precizirao da je iz budžeta opštine obezbijeđen džeparac za mališane od ukupno 2.000 KM.\nReljić je napomenuo da je Kozarska Dubica suočena sa velikim finansijskim problemima zbog obaveza koje su nastale unazad desetak godina i isto toliko vremena biće potrebno da se opština izvuče iz te dubioze.\n"Taj problem prevazilazi mogućnosti Opštinske uprave, a u rješavanje je uključena Vlada Republike Srpske", rekao je Reljić i ponovio da budžet opštine posebno ugrožavaju višemilionske tužbe privatnih firmi.\nOn je naveo da se, nakon posjete ministra finansija Republike Srpske Zore Vidović, Vlada Srpske aktivno uključila u taj proces, s obzirom na to da obaveze opštine iznose 27 miliona KM, što je otprilike tri opštinska budžeta.\n"Molim građane da shvate da je novac koji je bio namijenjen njima otišao po sudskim presudama u privatne firme za obaveze iz ranijih perioda i drugog novca neće biti", naglasio je Reljić.\nOn je potvrdio da je osigurana podrška Ministarstva za evropske integracije i međunarodnu saradnju pri apliciranju i dobijanju sredstava iz IPA fondova, te Ministarstva poljoprivrede, šumarstva i vodoprivrede poljoprivrednim proizvođačima u apsolutnom iznosu i projektima iz oblasti vodozaštite.\nGovoreći o infrastrukturnim projektima, Reljić je naveo da Vlada Republike Srpske finansira rekonstrukciju Ulice Mladena Stojanovića, kao i zgrade Osnovnog suda za koju je izdvojila 500.000 KM, te da bi uskoro trebalo da počne i rekonstrukcije objekta "Pošte Srpske".\n"Dalje uređenje i sanacija u Domu zdravlja u Kozarskoj Dubici biće nastavljena sredstvima Vlade Srbije, koja je našoj opštini odobrila 150.000 evra. U toku je realizacija i niza drugih manjih projekta", precizirao je Reljić.\nPrema njegovim riječima, obala Une spremno će dočekati kupače jer će i ove godine biti uređeno šetalište i kupalište na keju.\nReljić je naglasio da je zadovoljan radom javnih preduzeća, ustanova i organizacija koje se dijelom ili u potpunosti finansiraju iz budžeta opštine, posebno ako se uzmu u obzir u kojim uslovima rade i ograničena finansijska sredstva.\nOn je najavio da podrška opštne Kozarska Dubica ni ove godine neće izostati u organizovanju tradicionalnih kulturnih, sportskih manifestacija, kao što su "Konferencija beba", Vidovdanske svečanosti, Gastro dan, Smotra folklora, jer su za tu namjenu planirana sredstva u opštinskom budžetu.\n"Te manifestacije mnogo znače našim građanima, koje pozivam da prisustvuju tim događajima da bismo obogatili našu svakodnevicu", rekao je načelnik Reljić.


Tanjug 17. januara 2022. 15:25\nBEOGRAD – Vlada Srbije prihvatila je Dokument dosije „Nominacioni predeo Bača“, koji će omogućiti upis tog lokaliteta na Uneskovu listu svetskog kulturnog i prirodnog nasleđa.\nUpis je od izuzetnog značaja za Srbiju, posebno imajući u vidu da prvi put nominuje novu kategoriju kulturnog dobra – kulturni predeo, kao i da naša zemlja nije realizovala samostalnu nominaciju od 2007. godine.\nKulturni predeo Bača deo je južnog obodnog prostora Panonske nizije, prirodno omeđen predašnjim i sadašnjim tokom Dunava.\nNa tom terasastom terenu sa obiljem vegetacije, voda i prirodnog tla, prati se kontinuitet naseljavanja iz koga je proistekao i izraziti kulturni diverzitet, o kome svedoči bogatstvo očuvanog materijalnog i nematerijalnog nasleđa.\nU našoj eri taj predeo je bio i važno granično područje i raskrsnica puteva između civilizacija koje su ga kulturno, socijalno i ekonomski oblikovale.\nSrbija je veoma posvećena zaštiti kulturnog nasleđa, a Ministarstvo navodi da upis svakog lokaliteta na Uneskovu listu za našu zemlju predstavlja posebnu čast i priznanje.\nKada nominacioni proces bude uspešno završen „Kulturni predeo Bača“ će biti prepoznat kao prvi kulturni predeo u Srbiji, ali i regionu, čija izuzetna univerzalna vrednost prevazilazi nacionalne okvire i koji će dobiti poseban vid međunarodne zaštite u okviru Konvencije o zaštiti svetske kulturne i prirodne baštine.


Kako da se izborite sa ljudima koji imaju opsesivnu potrebu da drugima uređuju život | Vestinet.rs\nPočetna ŽIVOT\tKako da se izborite sa ljudima koji imaju opsesivnu potrebu da drugima uređuju život\nKako da se izborite sa ljudima koji imaju opsesivnu potrebu da drugima uređuju život\nPsihijatar Džudit Orlov konstatuje da su odnosi jedan od glavnih izvora iscrpljenosti za mnoge pacijente. U svojoj knjizi „Emocionalna sloboda“ (Emotional Freedom) ispituje mnoge razloge zbog kojih se ljudi osećaju „ispražnjeno“, a jedan od njih je, kako ga Orlov naziva – „kontrolor“.\nLjudi koje nazivamo Control freakovima su oni koji imaju opsesivnu potrebu da drugima uređuju život, da diktiraju kako će neko da se oseća ili ponaša, i uvek imaju mišljenje o svemu. Još jedan od oblika kontrole je nipodaštavanje tuđih emocija, ako se ne uklapaju u njihov „pravilnik“.\n„Kontrolori“ su često perfekcionisti, s tim što opsesiju o savršenstvu ne prenose samo na druge, već i na sebe. Fanatično brojanje u gram, preterano održavanje čistoće ili preterana posvećenost poslu – samo su neke od karakteristike ovog tipa ljudi. Konvencionalna psihijatrija, čak, ekstremne slučajeve klasifikuje u kategoriju onih koji pate od opsesivno-kompulsivnog poremećaja (preokupiranost detaljima, pravilima, listama).\nMetode za izlaženje na kraj sa Control freakovima:\n1. Nikada ne pokušavajte da kontrolišete „kontrolora“\nBudite zdravo uporni, kažite šta imate, ali ne preterano sugestivno i diktatorski. Ostanite samouvereni i izbegavajte da izigravate žrtvu, jer su „žrtve“ ono što najviše privlači ovaj tip ljudi – s obzirom na to da imaju osećaj da sa njima mogu kako žele. Ono što je najvažnije, ostanite konzistentni i staloženi, usmerite se na realne prioritete, jer „kontrolori“ koji su uvek u borbi za prevlast, nastoje da se bave detaljima i sitnicama koje nisu vredne nerviranja.\n2. Probajte brižan, direktan pristup\nOvakvu metodu primenjujte na dobre prijatelje, na primer kada neko dominira u razgovoru, stavljajući mu do znanja da cenite njegovo mišljenje, ali da biste voleli da izrazite i svoj stav. Osoba može biti nesvesna da „monopolizuje diskusiju“, i rado će promeniti to.\nUkoliko vam neko uporno govori kako treba da se nosite sa nečim, ljubazno kažite: „Cenim tvoj savet, ali zaista bih želeo da sam prođem kroz ovo“. Ne očekujte da će ovakav vaš pristup odmah imati efekta, ali budite strpljivi, jer je ponavljanje ključ. Probajte biti neutralni i nepokolebljivi, a ukoliko primetite da se nalazite u „slepoj ulici“, odlučno postavite granice i pooštrite ton, kako bi ste bili shvaćeni ozbiljno.\n4. Preokrenite situaciju u svoju korist\nUkoliko je vaš šef ekstremni perfekcionista, a odlučite da ostanete na tom poslu, nemojte mučiti sebe razmišljanjem kakva je osoba vaš šef ili da li će se ikada promeniti. Na primer, ukoliko dobijete instrukcije kako da kompletirate određeni projekat, a vi odlučite da ubacite neke ideje po ličnom nahođenju, budite spremni na to da će tako završen projekat – ili biti prihvaćen ili neće.\nDirektan stav – tako da vas šef „čuje“, može imati više učinka, ali ako je reč o osobi koji po svaku cenu radi prema svojim zamislima, i isto očekuje od drugih, postupite onako kako vam je rečeno. Pokušaj kontrolisanja „kontrolora“ dovodi do još većih problema.\nHrvatski istoričar šokirao javnost: Ustaše su fašisti a četnici nisu


RTCG - Radio Televizija Crne Gore - Nacionalni javni servis :: Ekonomija :: EBRD: Prognoziran rast CG privrede oko 3%\nU NAREDNOJ GODINI 10. 11. 2019. 19:59 >> 21:10 0\nRast crnogorske privrede u narednoj godini prognoziran je na oko 3 odsto, kazala je za Televiziju Crne Gore generalna direktorica Evropske banke za obnovu i razvoj (EBRD) Šarlot Rua. Ističe da je Crna Gora do sada odgovorno koristila sredstva Banke, a brojni projekti i savjetodavni programi, crnogorsku privredu približavaju Evropskoj uniji. Kada je riječ o sivoj ekonimiji, napretka, kaže, ima, ali ističe i da može bolje. Predstojeći Investicioni samit u Londonu biće prilika i za nove aranžmane sa Crnom Gorom, najavljuje generalna direktorica EBRD-a.\n"Apsolutno. Blisko sarađujemo sa Agencijama kojima smo dali kredite i projekti dobro napreduju. Riječ je o izgradnji puteva, luka, željeznice. Naši klijenti su i privatne kompanije i banke i veoma smo zadovoljni načinom na koji klijenti u Crnoj Gori rade", kazala je Rua.\nNa pitanje da li je ta saradnja približila Crnu Goru Evropskoj uniji, pošto težimo da gradimo ekonomiju blisku onoj koju traži Brisel, Rua je izričita, "da, definitivno".\n"Naši projekti kao i savjetodavni programi približavaju crnogorsku privredu Evropskoj uniji i to na više načina. Uz pomoć naših investicija izgrađena je infrastruktura, privrede se povezuju, ulaže se u razvoj luka i energetsku povezanost. Uz to, kompanije usvajaju poslovne standarde kako bi mogle da izvoze svoje proizvode na evropsko tržište ili zadovolje nivo usluga koje očekuju turisti kada dođu u Crnu Goru. S druge strane, imamo savjet gdje zajedno sa privatnim sektorom i Vladom nastojimo da prevaziđemo poslovne barijere radi izlaska na evropsko tržište", kazala je Rua.\n"Ima napretka, ali može da se uradi i više. Siva ekonomija nije više tako izražen problem kao što je bila ranije, povećava se broj kompanija koje tačno prijavljuju svoje poslovne rezultate", kazala je.\nNa pitanje, Kakve su projekcije Evropske banke o rastu crnogorske privrede i BDP-u, generalna direktorica EBRD-a za Centralnu i Jugoistočnu Evropu odgovara: "Upravo smo revidirali naše prognoze za 2019. i projekcija rasta je 2,8 odsto, a u 2020-oj bliže 3 odsto. Ali to su prognoze, vidjećemo šta će se dešavati u stvarnosti".\n"Ne mogu da otkrivam šta ćemo tom prilikom i potpisati, ali biće određenih dogovora. Cilj samita je da poveća prekograničnu saradnju, kao i saradnju privatnog i javnog sektora. Trenutno radimo na agendi samita", kazala je Rua.\nEBRD Šarlot Rua\nZa podršku malim i srednjim preduzećima pet miliona


Jedanaest aktivista za ljudska prava Falun Gonga, koji su uhapšeni u Srbiji uoči samita sa Kinom, sinoć je deportovano iz zemlje, izjavio je za Radio Slobodna Evropa Dejan Marković iz Društva srpsko-kineskog prijateljstva, inače aktivista Falun Gonga.\nAktivisti Falun Gonga pritvoreni su u Padinskoj skeli od 14. decembra, uoči početka samita Kine i zemalja Centralne i Istočne Evrope.\nNa pitanje RSE o hapšenju aktivista Falun Gonga u Beogradu - u policiji bez komentara.\nPredsednik parlamentarne grupe za Srbiju u EP Edvard Kukan prethodno je zatražio da se odmah oslobode aktivisti koji su pritvoreni u Beogradu, i najavio da će tražiti objašnjenje od srpskih vlasti o tom incidentu.\n"Zabrinut sam zbog pritvaranja aktivista Falun Gonga u Beogradu, koji su došli u Srbiju da skrenu pažnju na kršenje ljudskih prava u Kini", prenose agencije Kukanovo saopštenje.\nKukan je rekao da je prema njegovim saznanjima pritvoreno jedanaest državljana EU, među kojima su devet Bugara, jedan Slovak i jedan Finac.\n"Evropski parlament snažno podržava ljudska prava, uključijući i pravo na slobodno okupljanje i izražavanje i stoga tražimo da se pritvoreni odmah puste, a vlasti objasne ovu situaciju", rekao je Kukan u saopštenju za medije.\nOglasila se i organizacija Falun Gong, tvrdnjom da je srpska policija u nedelju 14. decembra odvela aktiviste Falun Gong iz njihovog hostela u Beogradu, ali da zvanično nije potvrdila da su oni privedeni.\nFalun Gong u saopštenju dostavljenom Tanjugu takođe tvrdi da trojici aktivista, državljana Hrvatske i Slovenije, nije dozvoljen ulazak u Srbiju, kao i jednom Slovaku i jednoj Finkinji.\nOni su, navodi se u saopštenju, nameravali da mirno protestuju za vreme samita u Beogradu radi podizanja svesti o stanju ljudskih prava u Kini, prvenstveno zbog "protivzakonitog progona" Falun Gonga.\nNa hapšenje je reagovao i Amensti internešnl i domaća nevladina organizacija Yukom.\nVlasti Srbije prethodno su najavljeni protestni skup Falun Gongovih aktivista koji su hteli da skrenu pažnju na kršenja ljudskih prava u Kini zabranile bez pojašnjenja, da bi grupu stranaca koji su došli odmah uhapsili zbog toga što su, navodno, hteli da organizuju okupljanje.\nMilan Antonijević iz YUKOM-a je rekao za RSE da je 11 stranih državljana provelo četiri dana u Padinskoj skeli i da je bugarska ambasada tražila objašnjenje od vlasti.\n“Nama su se obratili iz Društva srpsko-kineskog prijateljsva u ime aktivista Falun-Gonga”, kaže Antonijević i dodaje da je ova organizacija tražila podatke od MUP-a i Ministarstva pravde.\nDejan Marković iz Društva srspko kineskog prijateljstva i aktivista Falun Gonga kaže za naš program da je ovaj pokret, koji je postao veoma popularan 90-ih godina, 1999. godine zabranjen u Kini, i da su njegovi sledbenici proganjani, o čemu postoji i Rezolucija Evropskog parlamenta.\n“Mi nismo imali nameru da držimo nikakav protest, jer je Srbija zabranila skup”, kaže Marković. Grupa aktivista je, po njegovim rečima, ipak došla u zemlju sa namerom da poseti nevladine organizacije i neke ambasade i skrene pažnju na probleme kršenja ljudskih prava u Kini.\n“Srbija je verovatno dobila crnu listu od Kine pa je već na granici neke aktiviste zaustavila i vratila. Grupa od devet bugarskih državljana je u nedelju uhapšena. Oduzeti su im mobilni telefoni, a jedan od njih je uspeo da sakrije svoj aparat i javi šta se dogadja. Mi smo obavestili bugarsku ambasadu, konzul je pozvao policiju koja je najpre negirala da su uhapšeni. Kasnije, 17 sati nakon hapšenja, policija potvrdjuje tu informaciju bugarskom konzulu i tako saznajemo da se njih 11 nalazi u Padinskoj skeli. U ponedeljak ujutro je još dvoje stranih državljana privedeno. Jedna Slovakinja i jedna Finkinja kineskog porekla. Od svih njih je zatraženo da potpišu izjavu u kojoj priznaju da su došli u Beograd da učestvuju u zabranjenom skupu. Ako ne, onda će biti deportovani i stavljeni na crnu listu. Oni su odbili da potpišu bilo kakvu izjavu, pa su zadržani u pritvoru.”\nMarković kaže da je posle intervencije ambasada i iz Evropskog parlamenta, grupa uhapšenih deportovana sinoć iz zemlje.\nJedna od deportovanih aktivistkinja Falun Gonga je finska državljanka kineskog porekla koja ima status izbeglice UN.


Formiran tim za promociju volonterskog programa EYOF 2019\nOd 9. do 11.10.2018. godine u Sarajevu održan je seminar za mlade promotere volonterskog programa EYOF 2019. Ovaj festival, kao najveći događaj za mlade sportiste od 14-18 godina, biće održan u februaru 2019.godine u domaćinstvu gradova Sarajevo i Istočno Sarajevo.\nEYOF 2019 biće domaćin preko 3000 učesnika, uključujući takmičare iz 45 evropskih zemalja. Organizaciji ovog događaja veliki doprinos će pružiti i oko 1000 volontera iz cijele Evrope.\nZbog potrebe za velikim brojem kvalitetnih i motivisanih volontera, EYOF 2019 je potpisao Sporazum o saradnji sa Inkubatorom društvenih inovacija MUNJA. Zahvaljujući podršci Francuske ambasade u BiH i ambasadoru Guillaume Rousson, otvoren je poziv za 20 mladih iz cijele BiH da postanu promoteri volonterskog programa EYOF 2019.\nSeminar je otvoren u sklopu treće godišnjice platforme Hocu.ba, uz pozdravne govore njegove Ekselencije Ambasadora Republike Francuske Guillaume Rousson i direktora EYOF 2019 Senahida Godinjaka. Seminar je naredna 2 dana nastavljen u prostorijama Olimpijskog muzeja. Mladi iz Bihaća, Prijedora, Bijeljine, Tuzle, Gornjeg Vakufa i Sarajeva, tokom tri dana seminara kreirali su plan aktivnosti za naredni mjesec dana. Aktivnosti obuhvataju kreativne prezentacije koje će promoteri predstaviti studentima, srednjoškolcima, predstavnicima omladinskih organizacija, sportskim društvima i klubovima širom BiH. Ove prezentacije će rezultirati brojnim prijavama volontera za EYOF 2019, koji će biti dio istorijskog događaja.\nPrijave za volontere su još uvijek otovrene, te pozivamo sve mlade da se prijave putem naše web stranice: www.eyof2019.net , a odgovore na sva pitanja u vezi prijave mogu dobiti na Fb stranici EYOF 2019 volunteers.